text:
Dina Lapak
Fiksimini Basa Sunda
Fikmin # Guys! U n U Néhi-néhi #
Karék gé rék reup saré, hapé Kang Héndi, disada. Ti Pa Udi, klién. Cenah, Édi jeung Odi, nu beurangna dititah meresihan jukut di kebon karétna, ditéwak anggota buser. Kebon karétna téh geus lila diaku-aku si Kardi, jalma jugala tur gegedug karaman. Teuing, maké dasar hukum naon, si Kardi ngaku-ngakuna. Puguh aktena. Puguh kebon para transmigran. Kulawarga Édi jeung kulawarga Odi teu dibéré surat pemberitahuan penangkapan. Waktu ditelepon Kang Héndi, Pa Sandi, kasatréskrim, nyebutkeun, teu pernah ngaluarkeun surat perintah penangkapan, keur peuting ieu.
Polrés. Bari lulungu, nunutur Kang Héndi, nu ngagedig ka rohang pikét. Kapireng, ngomong ka nu jaga. Teu lila, Adi jeung Idi, oknum buser nu néwak Édi jeung Odi, nyampeurkeun. Tunduh ganti reuwas barang kadéngé Kang Héndi ngagorowok tarik pisan. Leungeunna neunggeul méja.
“Guys! This is Indonesia. You and you, lain inspéktur Vijay jeung inspektur Ajay, nu tipaparétot, sab ditelepon Tuan Thakur.” Nyenghél sorangan.


c: text/html

text:
Anda Masuk Dengan Keyword:
- cara cek pulsa celkom,poto ewean di atas para
Related Search
- Pulsa Murah Di Klapa Nunggal Kelapa Nunggal Star Pulsa
- Pulsa Murah Di Klapa Nunggal Kelapa Nunggal Jelita
- Daftar Pulsa Elektrik Murah Di Kelapa Nunggal Top Auto
- Fathonah Pulsa Daftar Pulsa Elektrik Murah Di Kelapa Nunggal
- Bogor Bisnis Pulsa Murah Distributor Pulsa Murah Bogor
- Pulsa Murah Di Klapa Nunggal Kelapa Nunggal Pulsa Murah
- Kelapa Nunggal Cileungsi Trovit
- Pulsa Murah Di Klapa Nunggal Kelapa Nunggal Permata
- Pulsa Murah Di Klapa Nunggal Kelapa Nunggal Aa Pulsa
- Pulsa Murah Di Klapa Nunggal Kelapa Nunggal Market Pulsa
No related post!

robotstxt: allowed

filter: keep


text:
Iwan Ardhie Priyana
Di Alun-alun Bandung.
Di alun-alun Bandung raeng nu pating corowok,anu nawarkeun baju jeung anerok
di juru beh ditu aya nu dangdananana camerok.Wanci Isya Hawar -hawar sora adzan ka bawa angin ka landeuhkeun., sorana peura, bangun nu beurat kacida, tapi, deudeuh teuing teu ieuh pada mirosea. Sarerea nu aya didinya pada-pada balitungan, ngitung bati ngitung rugi. Beuki peuting di alun-alun Bandung raeng nu pating corowok tapi lain panggeuing, estu sora papaes dunya nu endahna kabina-bina, matak kabita. Waci subuh di alun-alun Bandung sora adzan kabawa angin kalandahkeun tapi teu aya nu mirosea teu aya nu kabita, sanajan nawarkeun sorga lantaran awor ku sora budah naraka.


text:
Iwan Hanjuang
Dongeng Yusef Muldiyana II.
Aya hiji Haji, boga anak hiji, di sakolakeun ka kelas hiji, di sakolana dititah ngadongeng, kieu dongeng na teh: Aya hiji Haji, boga anak hiji, di sakolakeun ka kelas hiji, di sakolana dititah ngadongeng, kieu dongeng na teh :Aya hiji Haji, boga anak hiji, di sakolakeun ka kelas hiji, di sakolana dititah ngadongeng, kieu dongeng na teh : Aya hiji Haji, boga anak hiji, di sakolakeun ka kelas hiji, di sakolana dititah ngadongeng, kieu dongeng na teh : Aya hiji Haji, boga anak hiji, di sakolakeun ka kelas hiji, di sakolana dititah ngadongeng, kieu dongeng na teh : Aya hiji Haji, boga anak hiji, di sakolakeun ka kelas hiji, di sakolana dititah ngadongeng, kieu dongeng na teh.: Aya...


text:
Sabtu, 13 April 2013
CARPON (CARITA PONDOK)
B. Carita Pondok (Carpon)
Carita pondok sok disingget carpon, nyaéta karangan rekaan (fiksi) dina wangun lancaran (prosa) anu wangunna pondok. Lebah ukuran pondok téa, aya anu di ukur ku jumlah kecapna nyaeta antara 5.000 – 10.000 kecap. Aya ogé anu diukur ku waktu macana nyaeta kurang leuwih saparapat jam, upama dibaca nepi ka réngsé téh. Tapi umumna carpon Sunda, upama diketik dua spasi make kertas ukuran polio téh, antara 4 – 8 lambar.
Carita pondok tèh mèh sarua jeung dongèng. Carita pondok jeung dongèng tèh pada-pada mangrupa carita nu eusina parondok. Bédana, dina dongèng mah loba bagèan carita nu pamohal (teu asup akal) sedengkeun ari carita pondok mah umumna teu midangkeun bagèan nu pamohalan, tegesna eusi carita pondok mah kaharti ku akal. Palaku, jalan carita, tempat, jeung waktu kajadian dirèka siga nu enya kajadian. Lian tièta carita pondok kaasup kana sastra modèrn, sedengkeun dongèng kaasup kana sastra heubeul. Carita pondok kanyahoan saha nu ngarangna, dongèng mah teu kanyahoan saha nu ngarangna sabab sumberna ti masarakat umumna sacara lisan, sedengkeun carita podok sumberna tèh umumna ngaliwatan wangun tulisan. Ayeuna kabèhdieunakeun geus loba dongèng nu dibukukeun tapi tetep nu ngarang mimitian mah teuing saha paling ogè aya katerangan dikumpulkeun/ dicaritakeun deui ku sahana.
Ciri-ciri carpon nyaéta :
2. palakuna saeutik,
3. latar tempatna saeutik, latar waktuna sakeudeung,
4. nyaritakeun hiji kajadian carita.
Karya sastra prosa tèh nya èta karya sastra wangun lancaran (karangan basa bèbas), hartina teu kauger ku ayana katangtuan jumlah baris dina tiap bait, jumlah suku dina tiap baris (guru wilangan), jeung katangtuan sora dina engang panungtung jajaran (guru lagu).
Buku kumpulan carita pondok munggaran basa Sunda judulna Dog-dog Pangrèwong, karangan G. S. (ngaran samaran) dikaluarkeun ku Balai Pustaka dina taun 1930, genep taun leuwih ti heula batan kumpulan carita pondok basa Indonèsia, nya èta Teman Duduk, karangan Muh. Kasim taun 1963. Mimiti loba carita pondok nu medal sanggeus Bangsa Indonèsia merdèka. Utamana sanggeus loba majalah-majalah nu medal, kurang leuwih dina taun 1951.
Ceuyahna carpon dina sastra Sunda pangpangna sabada merdéka. Sumebarna umumna ngaliwatan majalah-majalah jeung surat kabar sunda. Pangarang-pangarang carita pondok jeung karyana anu geus dibukukeun, diantarana :
(1) R.A.F. (Rahmatullah Ading Affandi): Carita Biasa, Dongéng Enteng ti Pasantren.
(2) Rusman Sutiasumarga : Papacangan.
(3) Ayatrohaédi : Hujan Munggaran.
(4) Caraka ( Sandiasma Wiranta ) : Néangan.
(5) Tini Kartini : Jurig, Nyi Karsih.
(6) Yus Rusyana : Diluhureun Jukut Reumis, Jajaten Ninggang Papastén.
(7) Ki Umbara : Diwadalkeun ka Siluman.
(8) I. Asikin : Nu Tepung di Imah Dukun
(9) Godi Suwarna : Murang-maring, Serat Sarwasatwa.
Pangarang carpon anu karyana can dibukukeun, diantarana : Mh. Rustandi Kartakusumah, Wahyu Wibisana, Adang S., Min Resmana, Holisoh ME., Ningrum Julaéha, Sukaésih Sastrini, Saini KM., Johar Éfsa, Aan Mérdéka Pérmana, Ami Raksanagara, A. Kohar, Tatang Sumarsono, Hidayat Soesanto, Sum Darsono, Cecep Burdansyah, Hadi AKS, Darpan Ariawinangun, Usman Supendi, jeung Budi Rahayu Tamsah.
Unsur carita anu aya dina carita pondok teh rupa-rupa, ngawengku :
1. Tema carita.
2. Tokoh atawa palaku carita
3. Plot atawa galur carita.
Aya rupa-rupa galur atawa plot carita , nyaeta :
a. Galur marele
b. Galur maju
c. Galur mundur.
d. Galur bobok tengah
4. Latar Carita
Anu kaasup latar carita nyaéta , waktu, tempat, jeung suasana lumangsungna kajadian carita.
5. Amanat Carita
Langganan: Posting Komentar (Atom)


text:
Dina medar tur ngaguar harti anu misti ku mustari, pikeun ajén-inajén kamanusaan, numutkeun anu kapibanda jeung anu dipiwanda, dina kapribadian Manusa Sunda anu disebut “Talari Paranti”. Hamo kudu landung ku catur, hamo kudu panjang ku panalar, dina lumaku-na, ngadadaran ku carita, pibahaneun ngudag élmu, ning rasa kasampuraan, jeung , ning rasa ka- sampurnaan geusan diri, dina hiji ajén anu tangtu, nyatana Ngolah Diri, geusan:
• Kasampurnaan: sipat laku (ules, watek), anu nyahayakeun sinar (cahaya, asal) ti anu wasaNa, geusan ngawasakeun ka anu diwasana, pikeun ngabasakeun wasa pangawasa ku kersana. Sinarna atawa pancer diri
• Kasampuraan: wujud jeung laku anu nyinarkeun cahaya sinar wasaNa, anu dina ngawasa-keunana. nyinarkeun atawa mancerkeun
“Sampurna di wasa Gusti anu Ma-Ha, sampurna di basa ingsun anu nga Ma-Ha.”
(Gusti Pancerna Sipat, Ingsun anu mancerkeun dina kasipatanana).
Talari ParantiPosted in Mustika with tags Puragajati, Sunda, Talari Paranti on Mei 7, 2008 by puragajati
Dina medar tur ngaguar harti anu misti ku mustari, pikeun ajén-inajén kamanusaan, numutkeun anu kapibanda jeung anu dipiwanda, dina kapribadian Manusa Sunda anu disebut “Talari Paranti”. Hamo kudu landung ku catur, hamo kudu panjang ku panalar, dina lumaku-na, ngadadaran ku carita, pibahaneun ngudag élmu, ning rasa kasampuraan, jeung , ning rasa ka- sampurnaan geusan diri, dina hiji ajén anu tangtu, nyatana Ngolah Diri, geusan:
IndonesiaPosted in Mustika with tags Indonesia, Puragajati, Sunda on Mei 7, 2008 by puragajati
Dina mangsa kiwari, anu kanyataanana teges, hususna keur bangsa urang anu pada-pada ngalalakon kahirupan manusa, sangkan tepung jeung naon anu dipaluruh, nyatana kasajatian diri, kamanusaan, mampu nepikeun kana lalaku jeung lumakuna hirup anu ngama’na, sarta bisa diwujudkeun dina sipat jeung tabéat anu nyata. Taya bayana saupama ieu guaran urang bedah jeung dipedar dumasar kana tata cara adat budaya pribadi, geusan nanjeurkeun tangtungan diri kasampurnaan. Sangkan pangajegna sajatining diri anu sampurna, pikeun ngawangun tatanan hirup:
1.Katuhanan: sangkan ngadeg kasajatian diri kamanusaan.
2.Kamanusaan: sangkan ngadeg kasajatian diri kabangsaan.
3.Kabangsaan: sangkan ngadeg kasajatian diri karahayatan.
4.Karahayatan: sangkan ngadeg kasajatian diri kaadilan.
5.Kaadilan: geusan ngadeg kasajatian diri kamardiikaan.
Dasar anu lima di luhur, nyatana hiji gambaran pasti pikeun nata lajuning hirup kumbuh pikeun nyahayakeun wujud anu kasipatan ku karsa jeung kersana anu Ma-Ha, geusan wawuh ka kujur katut pangeusina diri, sarta apal ka papancén hirup salaku “Abdi anu ngabdi ka anu kagungan abadina”.
Bubuka Ajining RasaPosted in Mustika with tags Add new tag, Ajining Rasa, Bubuka, Puragajati, Sunda on April 19, 2008 by puragajati
Niat kuring aji-ning rasa.
Rasa goib titipan nu Maha Tunggal.
Tunggal sarasa, tunggal sa-pangawasa,
Jalan nu rahayu mapag alam kabagjaan,
Eunteungeun diri pribadi.
Basa mah gambaran rasa. Budi mah gambaran ati.
Ngancik’na raga salira.
Dina batin anu sidik, anu tara daek nga-bohong, jeung di bohongan.
Jaga diri ati-ati. Pinasti hirup taliti
Dumugi mapagna pati.
Hirup pasti ku, cageur Na, ku bageur’Na ku bener’Na.
Sing taat ka pamarentah.
Repeh rapih, beres roes, tur akur reujeung sasama.
Mahluk nu sugih hartina, beunghar harta, salamet hirup kumbuhna.
Amjalu papadang ati.
Awaking bujang ka sakti.
Bisa maca bisa ngaji.
Ngajina na tungtung ati.
Macana na tungtung rasa.
Nu hurung dina jajantung.
Nu herangna, di kalilipa.
Hurung tanding damar hurung.
Siang tanding damar herang.
Anu hurungna, kurungan.
Nu herangna, eusi rasa.
Kadi bulan, kadi sarangéngé ngahing medal.
Remet ménténg dina angen.
Anu ngilo dina tikoro.
Nu ngintip dina lalangit.
Buka ini buka rohani.
Buka sintung, bukakeun gedongan ati.
Pang mukakeun cahaya ti anu maha kawasa.
Supaya kapanggih bukti.
Nu puguh diri sajati.
Kudu nyata ceuk tuduhna.
Bray cahaya, bray cahaya.
Cahaya anu kawasa.
Ka anu nyepeng dinten tujuh dawuh lima.
Pager duawelas.
Kasaderek anu opat, kalmia pancer salira.
Ka saderek anu medal,
Ka sederek nu teu medal.
Ti putra anu medal.
Ti putra anu teu medal.
Guru lahir, guru batin.
ti guru sidik. Ti guru permana.
Ti nu ngukur tangtung,
Ti nu kagungan rahayu.
Ti nu kagungan darajat.
Ti anu ngandung.
Ti anu ngayuga.
Ti luhur anu mayungan.
Ka handap anu nganparan.
Ti gigir anu ngajaring.
Ti tukang anu ngagiring.
Ti hareup anu nampian.
Aki sakti, Nini sakti. Nu nunggu di birit leuit.
Ibu ratu, Rama Agung. Nu ngaping geusan nyalindung.
Nu calik Di pasir layung. Nu geulis putri rengganis.
Nu ngancik di pasir panggung. Nu kasep kang Kamajaya
Gunung purba, panungkeban Para-Hu-na
Nu nyalungkran pasir asih, nu ngabinih.
Pa-gelaran alam kandung asih indung.
Pa- ngawit-an pangrungruman tuturunan.
Bukti Tunggul,
Nya muga, tunggul anu ngarahayu, ti sunan ambu.
Nya muga, tangkal anu ngadarajat, ti sunan rama.
Turun pulung ka Galuh agung.
Galuh geusan di nyalindung.
Mangsa di bentaran gelap
Gunung gelap reureuh mijah,
Ku aji ning halimunan,
Di sieuman ku handeuleum.
Di caangan ku hanjuang.
Meleberna p lo sari, ning mangari.
Pangrungruman menak ti gunung haruman.
Gunung geulis, ci ibun anu ngareumis,
Papandayan, ngukir tangtung ku tulisan.
Ka para Hyang nu suci.
Nu mancer cahyaning Gusti.
Nu Murba, anu wisesa.
Nu Agung anu maha’na.
Anu kersa anu karsa.
Nu ngersakeun nu ngarsakeun.
Tabé Pun ahung nya ahung.
Amit sun hampura ingsun.
Nya paralun, seja ulun
Kapara luluhung agung.
Nu ka agungan ku pangagung.
Nu ngadeg di nuwung-uwung.
Nu ngadeg di awang- awang.
Anu sirna di mandala panta panta.
1.Di Mandala Méga Manggul
2.Di Mandala Méga Malang.
3.Di Mandala Méga Beureum.
4.Di Mandala Méga Si karembangan.
5.Di Mandala Méga Si kareumbingan.
6.Di Mandala Méga Si antrawela.
7.Di Mandala Pa-Guruh, Pa-Guntur, Patapan Guntur.
8.Di Mandala Bumi suci kerepek séah.
9.Di Mandala Bumi Beureum.
10.Di Mandala Bumi Hideung.
11.Di Mandala Bumi Héjo.
12.Di Mandala Bumi Konéng.
13.Di Mandala Bumi Hawuk.
14.Di Mandala Bumi Putih.
15.Di Mandala Bumi Céngcéréngan.
16.Di Mandala Bumi Sanghyang Sorong Kancana.
17.Di Mandala Bumi Sang Hyang Ribut.
18.Di Mandala Bumi Suci Alam padang.
Galura bakti ,ka luluhur
Ka -Papara karuhun urang sakabéh.
Urang mimitian ku surat anu biasa.
Nu ilahar di paraké jampé.
Tibaheula nu jadi tari paranti.
Pun sampun ka sang roh Pun.
Ka handap ka sang Batara.
Ka luhur ka sang Batari.
Batara raga salira, Batari batin nu sidik.
Anu ngancik dina ati sanubari séwang-séwang.
Anu tara ngabohong jeung di bohongan.
Ka Batara Sunan Rama.
Ka Batari Sunan Ambu.
Karadén caang gumelar, cahaya sakti.
Ka nyimas gumilang seblak.
Seja nyanggakeun pangbakti.
Sapulukaneun.
Tik bul ning menyan kaula
Cahaya beurum kanyataan na amarah.
Tik bul ning menyan kaula.
Cahaya putih loamah
Tik bul ning menyan kaula.
Cahayana sawi yah.
Tik bul ning menyan kaula.
Cahaya na mut ma inah.
Seja mundut ka emban, kanu geulis.
Ka iringkeun kunu kasép.
Nu geulis Sri Sayana.
Nu kasép Bujang Sarana.
Nya ieu ibu jeung rama.
Pang dugikeun ka anu maha Kawasa.
Kukuh kula-kukuh puji.
Kukus dangdayang mantra.
Dangdayang turus na wati.
Turusna karang Pohaci.
Pang maratkeun, ka-sang Hyang Pangéran Parat Nga-haturan pangabakti.
Sapulukaneun ka sadaya para luluhur.
Karuhun karuhun suci.
Anu ti kalér, sa kalér
Anu ti kidul, sa kidul
Anu ti kulon, sa kulon.
Anu ti wétan, sa wétan.
Jisim kuring sadayana.
Neda bagja, neda hidayah, neda mangpaat.
Neda maunat, neda caang. Neda padang, narawangan.
Neda salamet, neda barokah..
Kum teu badé di wiji-wiji.
Dunga-na para kasepuhan sadayana.
Anu masih kénéh gelar di alam hirup.
Kikisik lambak sagara.
Ulah ungut ka linduhan.
Ulah gedag ka anginan.
Di siuk ku ibu, di bauran.
Di cokot nya di émbohan.
Nya di bawa, di tambahan.
Si nyimas nama ning sari.
Geura tah mayang larangan.
Geura hudang,geura tanghi.
Di hudangkeun kunu lenjang
Di tanghikeun kunu geulis.
Cag………Rampés.
Ki Laras Maya Poerba Sasaka
Ngasuh Ngaluwuh MusuhPosted in Mustika with tags Add new tag, Mustika Puraga Jati, Puragajati, Rasa, Sunda on April 18, 2008 by puragajati
nganon nu ka sarumahan
geusan surup kana tangtung
geusan Atra kana Rasa
Ebreh sapangeretan
Nusa Sa-Ma, Nusa Sa-Ha
Nu Sa Sa-Ma, Nusa Sa-Da
Ma Ha Ma Da
(anu mancen jeung nu dipancen)


text:
Sastra Sunda • Drama Sunda • Rebo, 11 Juli 2012 21:12
ADEGAN V
WANCI BEURANG. DI WARUNG MANG UJAY AYA GURU ÉRWAN, IMRON, JEUNG MALIK KEUR NGOPI.
AJAG KALUAR TI JERO IMAH, MAKÉ PAKÉAN RAPIH. KAKARA SABABARA LÉNGKAH, TOROJOL SUHADI ANU PAKALÉNG-KALÉNG JEUNG RANI.
SUHADI
(KA RANI) Tuh, itu anak akang nu ngan hiji-hijina téh... (KA AJAG) Ieu indung manéh nu anyar. Sok geura munjungan ka indung téh!
AJAG MUNJUNGAN KA RANI
RANI
Euleuh-euleuh mani kasép, ngala bapana ieu mah... saha ngaranana?
AJAG
Ajag...
RANI
Ajang?
AJAG
Ajag...
RANI
Aéh-aéh, Ajag? Kabina-bina Si Akang mah méré ngaran téh. Ngaran téh du’a, akang. Ulah sagawayah kitu. Ganti engké mah nya, Kang... Ganti ku Satria, Dépan, Ruli, atawa naon wé nu kerén...
SUHADI
Enya, gampang. Urusan ngaran-ngaran waé mani riweuh.... Ulah nu hararésé nyieun ngaran mah, ngarah gampil ngapalkeunana. Engké, lamun urang boga anak, rék dingaranan: Ajig. Cukup dua wé boga anak mah, Ajag jeung Ajig. Geus hayu geura asup, era ku batur!
RANI
His, naha bet éra sagala, da urang mah pasangan sah ieuh, akang. Surat kawin apan boga, sanajan nyieunna ladang némbak ogé. (KA NU KEUR NGAROPI DI WARUNG) Akang-akang sadaya, nepangkeun abdi Néng Rani Juliana... kawitna mah abdi istri kadua Kang Suhadi. Nanging, ti kawit dinten ieu, abdi tos resmi jadi istri tunggal Kang Suhadi.... Leres teu, Kang?
SUHADI
(BARI NGENYANG LEUNGEUN RANI) Enya, meunggeus... hayu asup...
RANI
Ih, akang, teu kénging jorse ih... upami badé lebet ka rorompok téh, sendalna kedah dibuka. Engké mah didieu téh kedah aya kékéséd. Teras, kedah aya rak kanggo nyimpen sapatu.
SUHADI
Enya, gampang... céréwéd pisan nya.
SUHADI JEUNG RANI ASUP KA JERO IMAH.
O.S. RANI
Ih akang mani panas kieu di lebet téh. Upami AC-na dimana, Kang? Hareudang ah... wios acuk abdi dibuka?
AJAG MURU KA WARUNG MANG UJAY, TULUY NGAJAK SASALAMAN KA GURU ÉRWAN, SARTA TULUY DIUK.
MALIK
Jag, mani geulis indung téré nu ayeuna mah. Engké pangméntakeun Facebookna nya, uing hayang kenalan...
GURU ÉRWAN
His... ulah, kasép...! Bisi salakina ngamuk.
MALIK
Mung hoyong kenalan wungkul, Pa Guru. Apan sareng tatanggi mah kedah wanoh...
GURU ÉRWAN
Oh... ari sugan téh rék ngajak teu uni. Ari wawanohan mah nya hadé atuh, da kudu akur jeung tatangga mah... (KA AJAG) Jadi, kumaha hidep téh enyaan rék eureun sakola?
AJAG
Sumuhun rupina mah, Pa. Margi, pun bapa miwarang lirén waé.
GURU ÉRWAN
Duh... padahal mah lebar pisan. Da mun seug bapa jalma beunghar mah, hidep téh rék dibiayaan ku bapa. Sabab dina jaman ayeuna, keretas sacewir ladang sakola téh masih kénéh diperelukeun. Najan boga kaahlian rupa-rupa ogé, ari teu boga ijasah mah sasarina sok hésé néangan gawé.
AJAG
Badé kumaha deui, Pa Guru... abdi mah teu wantun baha ka pun bapa.
GURU ÉRWAN
Enya, mémang ari ka kolot mah teu meunang ngalawan. Tapi hadéna mah dipikirkeun deui sing asak. Lantaran ieu mah patalina jeung masa depan hidep. Mun bisa mah kumaha baé carana, hidep kudu nuluykeun sakola. Kajeun sakola bari digawé, naha dagang koran atawa naon wé nu halal...
AJAG
Sumuhun, Pa... abdi ogé da saleresna mah hoyong pisan sakola. Nanging teu acan kaémutan kanggo ngawaragadanna.
GURU ÉRWAN
Enya, sok, ku bapa didungakeun. Lamun hidep keyeng tangtu bakal pareng. Éh... ari ayeuna rék kamana? Geuning mani saged kieu? Rék néangan gawé?
AJAG
Sumuhun, Pa Guru... emmhh... badé ngiringan késting sinétron...
GURU ÉRWAN
Oh, kitu nya? Hadé atuh... Sok, sugan wé hidep kapaké jadi artis. Omat mun ngabutuhkeun peran guru, béjaan bapa nya. Bapa ogé da kungsi milu latihan téater basa jaman keur kuliah téh, malah kungsi milu maén sababaraha kali.
AJAG
Mangga, Pa...
GURU ÉRWAN
Bapa mah ieu téh rék tuluy mulang waé. Sok, hidep bisi rék dahar heula (MIKEUN DUIT KA MANG UJAY) pulangna mah paké mayar Jang Ajag wé.
AJAG
Teu kedah ngarépotkeun, Pa...
GURU ÉRWAN
Keun baé, da bapa anyar gajihan. Kadé, bisi aya lowongan peran guru téa, béjaan bapa nya...
AJAG
Mangga, Pa...
GURU ÉRWAN NINGGALKEUN ÉTA PATEMPATAN.
MANG UJAY
Rék nyieun naon, Jang?
AJAG
Emih rebus wé, Mang, ulah maké endog.
MALIK
Enggeus maké endog waé! Yeuh, ditambahan kurangna mah ku déwék...
MALIK CENGKAT TINA DIUKNA, TULUY MÉRÉ DUIT KA MANG UJAY. IMRON OGÉ CENGKAT. SARTA NGASONGKEUN DUIT KA MANG UJAY.
MALIK
Tapi tong poho... facebook indung manéh téa nya. Mun bogaeun, sakalian jeung YM-na...
AJAG
InsyaAllah....
MALIK
Lain insyaAllah, kudu!
AJAG
Muhun, mangga...
MALIK NINGGALKEUN ÉTA PATEMPATAN, PATUTUR-TUTUR JEUNG IMRON. MANG UJAY KAPRAK-KEPREK NYIEUN MIE REBUS.
SÉKSA NGETEYEP DATANG TI GIGIREUN WARUNG, MAKÉ SARAGAM SMA. NGINTIP AJAG JEUNG MANG UJAY.
MANG UJAY
Naon judul sinétronna, Jang?
AJAG
Mun teu salah mah... Jaka Tingting
MANG UJAY
Hanjakal emang mah teu boga tivi, jadi moal bisa ngalalajoanan ujang.
AJAG
Lah, boa kapaké, boa henteu, Mang. Kakara ogé rék késting. Apan sainganna ogé riab, Mang.
MANG UJAY
Oh, ari sugan téh langsung maén. Pédah wé mangkukna ogé di pasar aya nu keur késting. Emang ogé lalajo sakeudeung. Kitu geuningan nya késting téh, mani loba pagawéna jeung mindeng balikan deui-balikan deui. Keudeung-keudeung kat! Keudeung-keudeung...
SÉKSA
Éksen...!!! Kat! Kat! Kat!
MANG UJAY
Astaghfirullah... aduh Si Enéng mani ngareureuwas... Tingali itu cai dugi ka bahé... untung sanés cai panas...
SÉKSA
Atuda Emang mah ngaco...
MANG UJAY
Ngaco kumaha, Néng?
SÉKSA
Anu ditingali ku emang mah sanés késting, tapi syuting...
MANG UJAY
Tah, enya, syuting... na naon bédana jeung késting?
SÉKSA
Kieu, mang... lamun diibaratkeun kana urusan séks, késting mah kakara milih-milih pasangan nu pipanteseun. Tah, anu kapilih ogé tacan tangtu ngajodo, lantaran aya prosés séjénna deui, dina harti bisa baé batal ku lantaran kurang cocok. Ari syuting mah tingkatna geus resmi jadi pasangan suami-istri, kari der jijieunan.
MANG UJAY
Tapi pan barang jieun ogé, aya nu jadi, aya nu henteu. Buktosna seueur geuning anu teu tiasa gaduh putra...
SÉKSA
His, syuting ogé sarua, mang. Aya adegan anu dicokot, aya nu dipiceun. Dipilihan deui éta téh, Mang.
MANG UJAY
Ohhh... aéh, dupi enéng badé ngaleueut naon?
SÉKSA
STMJ wé ayeuna mah, mang...
MANG UJAY
Mangga, Néng.
MANG UJAY NGASONGKEUN MANGKOK MIE REBUS KA AJAG, TULUY NYIEUN STMJ.
SÉKSA DIUK GIGIREUN AJAG, SEMU NYÉRÉDKEUN.
SÉKSA
Ajag, manéh nyaho teu lamun susu, telor, madu jeung ginséng dihijikeun, bakal jadi kumaha?
AJAG TEU NÉMBALAN. JONGJON NGADAHAR EMIH REBUS.
SÉKSA
Jawab atuh bebel?
AJAG
Budak orok gé nyahoeun.
SÉKSA
Enya, naon jawabanna? Mani geregeteun uing mah...
AJAG
Susu, telor, madu, jeung ginséng dihijikeun? Nya puguh jadi STMJ
SÉKSA
Lain, salah. Kalah wé morongos...
AJAG
Jadi naon atuh?
SÉKSA
Nya jadi ngeunah... Tapi, moal leuwih ngeunah batan séks. Manéh kudu nyaho, nu ngaranna séks téh kacida éndahna.
AJAG
Geuning manéh mangmayarkeun hutang uing? Manéh ihlas?
SÉKSA
Meunggeus gandéng, nu ngaran ihlas mah teu kudu diomong-omong. Ihlas mah ukur dipikanyaho ku jelemana jeung Pangéran. Teu kudu diomong-omong. Nu perelu diomongkeun mah kumaha carana pendidikan séks jadi salahsahiji mata pelajaran di sakola.
AJAG
Séks, ari nu sok nangtung tengah peuting dina jandéla téh manéh?
SÉKSA
Ih ari si bebel, diajakan ngobrol penting téh kalah nanya nu lain-lain, kalah sok api-api teu ngawaro. Déngékeun siah, Ajag... Lamun nyaritakeun perkara séks, aya kalana urang kaeurad ku permainan di atas ranjang. Padahal henteu kitu, Ajag. Seks henteu idéntik jeung ranjang. Manéh mah sigana nyangka adegan permainan ranjang dina film-film téh mangrupa gambaran tina pornografi. Sabenerna seks mah henteu siga kitu, Ajag. Sabab anu disebut seks mah tangtu pinuh ku kehalusan, lembut, indah, dan penuh gairah. Seks kalintang rusiah jeung kacida banggana lamun digambarkeun ku omongan…
AJAG
Mang, cik ménta cipanas hérang. Lada pisan yeuh, teu kahaja ngagares céngék…
SÉKSA
Ajag, manéh nyaho, kunaon pangna urang Tiongkok neuleuman élmu séks? Sabab…
AJAG
Mang, emih téh tambahan deui satengah mah...
MANG UJAY
Piraku mie rebus satengah, Jang. Teu bisa atuh. Engké nu satengah deui keur saha?
AJAG
Séks téh kacida pentingna, Ajag. Teu pati béda jeung manéh nu unggal poé ngadahar mie rebus. Tapi uing mah banget teu ngarti. Naha loba jalma sok kalah nutup jejebir, lamun aya nu keur nyaritakeun perkara seks? Padahal urang téh perelu pisan neuleuman élmu séks, teu béda jeung barudak nu sina dialajar ngitung. Ieu tungtutan jaman; barudak jaman ayeuna, kudu dikenalkeun jeung élmuning séks, teu kudu asa-asa, komo kalah éra mah. Bisi maranéhna sasab laku-lampahna ku salah kaprah wawanohan jeung séks.
AJAG
Mang, ditambah bala-bala opat, géhu hiji, jeung ménta udud satengah. Kurangna sabaraha nya?
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Si Sekar Panggung 1 edition
Si Sekar Panggung
Novelet Barudak Basa Sunda
Published
2007
by
Kiblat Buku Utama
in
Bandung, Indonesia
.
Written in Sundanese.
About the Book
Entom gancang ngaderegdeg, rék nyusul Si Panggung anu ku Kang Gilang geus dibalikkeun arahna. Gancang dicekel kadalina, bari ditepakan beuheungna. Késang Si Panggung rembes saawak-awak.
Sabot kitu, announcer ngumumkeun: “Juara kesatu... kuda nomor tujuh... Sekar Panggung! Ya, Sekar Panggung dari istal Mayang Kencana, milik Haji Tantowi..., Bandung...!”
Saharita Entom langsung susurakan. Cacak mun keur henteu nungtun kuda, jigana bakal ajrag-ajragan, atawa boa terus maksakeun koprol dina track.


text:
Warta Sunda • Pulitik • Kemis, 04 Séptémber 2014 09:19
Sundanew.com, Ketua Panitia Khusus (Pansus) V DPRD Kota Bandung Haru Suandaru boga udagan sangkan Pemkot Bandung meunang prédikat laporan kauangan Wajar Tanpa Pengecualian (WTP) taun hareup. Tangtu baé, keur ngahontal ieu targét téh, aya sawatara hal nu terus dibebenah.
Nu kahiji, Pansus V geus nyieun Rancangan Peraturan Daerah (Raperda) nu aya patalina jeung Pertanggungjawaban Pelaksanaan Anggaran Pendapatan dan Belanja Daerah (APBD) kota Bandung Taun 2013.
“Ieu téh pikeun ngaréspon laporan ti Badan Pemeriksa Keuangan yén aya sawatara masalah anggaran nu méré kelemeng bisa ngarugikeun kauangan nagara, upamana proyék pengerjaan, asét, leuwih teuing mayar gaji PNS nu geus pangsiun, jeung réa-réa deui,” cék Haru Suandaru di Bandung, Salasa (28/8).
Nurutkeun Héru, proyék nu diduga bisa ngadatangkeun masalah téh upamana, di kantor Dinas Bina Marga dan Pengairan (DBMP) dina ngalaksanakeun tugasna téh gawé bareng jeung pihak katilu. Dina éta pagawéan, harga pagu anggaran kawilang gedé, tapi dina prakna migawé kacirina teu luyu jeung anggaran.
Tuluy nu patali jeung asét, Haru méré conto, aya kas kurang-leuwih Rp 400 juta di kantor Dinas Pemuda dan Olahraga (Dispora) nu tacan disetorkeun ka kas daérah, kalah disimpen heula di kas Dispora. Padahal nurutkeun katangtuan BPK, duit nagara mah kudu dipulangkeun deui ka kas nagara. Hadéna, Dispora henteu cicing jeung koperatif, sanggeus terang kitu téh, éta duit tuluy ditransfer ka kas daérah bari nuduhkeun bukti transfer ka Pansus V DPRD kota Bandung.
Lian ti éta, di Dinas Pertamanan dan Pemakaman, aya tunggakan rétribusi makam Rp 2 Milyar, lantaran dinas hésé nagihna da ahli warisna geus teu kapaluruh deui alamatna. Keur ngungkulanana, makam nu geus teu aya ahli warisna mah, bisa dipaké keur makam anyar sangkan rétribusina terus asup.
“Nu jadi sorotan BPK jeung Pansus V téh deuih, leuwihna mayar gaji PNS nu geus pangsiun, jumlahna nepi ka Rp 2,9 milyar. Ku kituna, éta duit leuwih téh kudu dipulangkeun deui,” cék ieu politisi Partai Keadilan Sejahtera téh.
Saenyana masalah prosés mayar gaji mah kuduna geus eureun ti tanggal ditetepkeunana nu pangsiun, tapi bendahara teu wani ngeureunkeun éta gaji méméh narima Surat Keputusan (SK) ti Badan Kepegawaian Nasional (BKN). Nya antukna mah terus dipaju, najan ku BPK dicaram gé. Keur malikkeun deui éta duit, baris dicicil salila 6 bulan.
Pansus V gé niténan Proyek PLTSa (Pembangkit Listrik Tenaga Sampah Akhir), nyaéta biaya jasa pengolahan (tipping fee) nu pangajina Rp 245-350 juta dina sapoé, tur ieu téh bakal ngabeungbeuratan kana APBD Pembkot Bandung taun-taun saterusna. Dina kontrak awal jeung nu meunang lélang, nyaéta Bandung Raya Indah Lestari (BRIL), pangaji tipping fee PLTSa Kota Bandung nepi ka Rp350 rébu per ton, atawa Rp 88 miliar per taun.
“Sabada ngabandungan katerangan éksekutif, pasualan tipping fee kudu ditalungtik leuwih jero. Horéng gedé jumlahna, jeung ngabeungbeuratan APBD Kota Bandung. Nu pasti mah teu perlu dipaksakeun, mun mémang aya kénéh solusi séjén keur ngokolakeun sampah di Kota Bandung,” pokna. Nurutkeun Haru, nu jadi Ketua Komisi A DPRD Kota Bandung, ieu Raperda Pertanggung Jawaban Pelaksanaan APBD téh diproyéksikeun pikeun nganyahoankeun nepi ka mana Pemkot Bandung bisa méré klarifikasi jeung nindak-lanjut pamariksaan BPK.
Targét engkéna mah, cék Haru, Pemkot Bandung leuwih disiplin dina ngokolakeun kauangan sangkan dina WTP taun hareup naék ti status taun 2014 , nyaéta Wajar Dengan Pengecualian (WDP). “Sanajan prédikat WTP teu ngajamin lésot tina panyimpangan, tapi minimal urang bisa ngébréhkeun hiji laporan nu layak dipercaya ku lembaga kauangan saperti BPK,” pungksna. ***
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
BF-Sun: Tunda (Pantun Sunda) 3
KA Cipaku tumpak kuda,
eureun heula lebah Dangdeur.
LAMUN ngaku urang Sunda,
kudu bageur ulah badeur. (Nu badeur mah sok digembrong laleur)
JALAN-jalan ka Sepanyol,
tumpak kapal lalaunan.
URANG Sunda beuki banyol,
banyolna jeung kasopanan. (Ngarah manjang sosobatan, nya?)
KA Cikuda ngadon nyaba,
meunang hiris ti Pa Kumis.
BASA Sunda kudu bisa,
basa Inggris kudu tapis. (Moal enya urang Walanda jarago basa Sunda ari urang Cicalengka henteu mah. Isin atuh Cep!)
SAMUTUT ku sangu bear,
nginum soda teu dibaju.
ELMU tungtut dunya siar,
lamun Sunda hayang maju. (Muka internet ulah muru situs porno wae, nu kitu mah teu diajar ge lungsur-langsar, sanes?)
MEULI katun di Cimindi,
nu dagangna horeng duda.
SOPAN santun amis budi,
eta ciri budak Sunda. (Entong nurutan preman bisi teu payu ka nu geulis). (Pantun Sunda koleksi Kang Fendy Sy. Citrawarga). Cag heula nya, can ibak yeuh!***


text:
Beranda » Semua Posting
Ieu beunang Abdi Gusti ti Abdi Gusti pun Ngabeui Saca di Nata, kuwu manten desa Cinyasag, sacariosna kaserat di handap ieu. Waktu ka...
Pidato Bahasa Sunda Multatuli Asisten Residen Lebak Banten Tahun 1854
Waktu Multatuli ngasta padamelan jadi Assisten Residen di Lebak, ngadamel biantara heula ka kapala-kapala di Banten Kidul. maksud anje...
Sajak Sunda Di Pangandaran
PEUTING DI PANGANDARAN Peuting ieu langit béngras luhureun lemah pananjung kalangkang bulan nu ngangkleung na beungeut cai ririakan...
Dongeng Sunda Tina Radio
Salian dongéng ti nini, aya ogé dongéng anu asalna tina radio. Dongéng tina radio mah biasana leuwih ramé jeung campuh pisan. Komo la...
Carita di Sakuriling Hawu
Baheula dina taun 50 atawa taun 60-an di pakampungan Ciamis kaler taya deui tempat ngumpul ngariung anggahota kulawarga teh ngan di d...
Ngala Lauk di Ciamis Jaman Baheula
Baréto taun 50 atawa taun 60-an di wewengkon Ciamis kalér kahirupan umumna nyoko dina tatanén. Jadi salian ti imah terus aya balong, a...
Nganjang ka Baduy Jaman Baheula
Kangaraning nganjang ka hiji tempat anu réa, kabéjakeunana, anu ceuk dongéng bala réa mah loba pisn hal-hal anu anéhna, méméh naon-nao...
Nutu Pare di Ciamis Jaman Baheula
Beas téh asalna tina paré, ari paré dipelakna di sawah atawa di huma. Teu siga sawah, kuring apal pisan, tapi ari huma mah ngan sauku...
Langganan: Postingan (Atom)


text:
Hasil Pencarian
Hasil pencarian untuk kata kunci babar (29)
- HAMBURGER, BASO, YAKINIKU JEUNG SINDANG RERETKu: Achmad Roestandi
26 Feb 2002 - 2:32 am
Kiwari kasaksian ku sarerea, dahareun anu khas Sunda mimiti kasilih ku dahareun bangsa deungeun, kayaning baso, siomay, bapau, hamburger, fried chicken, yakiniku, sabu-sabu, tempura jeung sabangsana. Sedengkeun lotek (ketang bisa jadi baheula mah lotek ge lain khas Sunda, da ngaranna ge bau-bau Cina, ngan ku proses akulturasi jeung asimilasi ayeuna geus jadi kadaharan khas Sunda), karedok, angeun haseum, sarupaning papaisan, pindang, opak sanajan aya keneh nu ngajual tapi di kota mah geus eleh ku kaolahan deungeun-deungeun. Malah sigana mah, barudak Sunda ayeuna, boa-boa geus moal wawuheun kana cuhcur, angleng atawa gurandil teh.
- Dongeng Sasakala: CIKA-CIKA
18 Feb 2002 - 7:31 am
Jaman baheula-baheula ge baheula deui aya hiji lembur anu gegek jiwana. Pangeusi eta lembur, meh kabeh jelema carukup. Demi pangupajiwana kana karajinan ngabatik.
Kacaritakeun di eta lembur aya hiji randa boga anak awewe ngaran Marini. Nyi Marini ku indungna pohara dipiasihna, lantaran rajin jeung suhud ngabantuan pagawean indungna. Pagawean di dapur jeung di imah kabeh ditangkes ku manehna. Malah kalan-kalan Nyi Marini sok ngabantuan indungna ngabatik.
- AMANAT GALUNGGUNG PRABUGURU DARMASIKSA LULUHUR SUNDAOleh: Drs. H.R. Hidayat Suryalaga
15 Feb 2002 - 6:02 am
Amanat Galunggung atau disebut Naskah Ciburuy atau Kropok No.632 yang merupakan amanat Prabu Guru Darmasiksa merupakan khasanah Budaya Sunda sebagai kearifan Genus Lokal.
Dalam tulisan ini analisis terkonsentrasi pada aspek nilai-nilai pandangan hidup (value, etika, moral) yang terdapat dalam referensi kesejarahan (historiografi), seperti halnya yang dijumpai dalam naskah-naskah kuno yang diterbitkan serta ada keterkaitannya dengan wilayah Sukapura/Tasikmalaya.
- Dongeng Sasakala: CAU MANGGALA AYA SIKIAN
11 Feb 2002 - 2:30 am
Lantaran cau manggala teh anu pangeunah-ngeunahna ti sakabeh warnaning cau, nepi ku Raja di nagara Kamaningan, cau manggala teh dimonopoli, meureun dihep pibasaeunana. Rahayatna teu meunang aya nu wani ngadahar cau manggala. Mun aya nu boga pelak cau manggala, cauna nu asak kudu dibaktikeun ka Raja. Rajana kua nejeun ngahaja nyieun kebon, legana sababaraha hektar. Ari nu purah ngurusna, nya eta Mama Lengser. Lamun aya tangkal cau anu asak buahna, kudu gancang dituar sarta dikirimkeun ka karaton. Mama Lengserna mah nu melak jeung ngurusna, tara dibere butitina-butitina acan. Mama Lengser bati kumetap we tikorona elok-elokan ari ningal Raja keur cacamuilan nuang cau manggala teh. Ari rek menta ka Raja, teu kaduga ku isin. Rek maok, kapan dosa gede anu kasebut maling mah. Komo maok kagungan Raja, najan maok nu sasaha ge teu menang apan.
- Dongeng Sasakala: TOKE
11 Feb 2002 - 2:24 am
Aya budak miskin, ngaranna Si Teka. Manehna hayang boga elmu, tuluy guguru. Tapi ku Pandita dijieun juru betek, henteu diangken murid cara anu sejen. Unggal poe ti isuk-isuk nepi ka peuting digawekeun taya reureuhna. Meunang sababaraha taun di patapaan teh teu nyaho di alip bingkeng-bingkeng acan, cek babasan tea mah, da tara diwuruk.


text:
Ékék
Ékék (suku Cacatuidae) nyaéta jenis manuk hias anu mibanda bulu anu éndah kalayan lengkingan sora anu lumayan tarik.[1] Spésiés ieu kaasup salah sahiji manuk anu miboga kacerdasan anu lumayan alus, ku kituna mindeng dipaké pikeun acara-acara hiburan di kebon binatang atawa tempat hiburan séjénna.[1] Spésiés ieu hirup dina jangkungna 0-1520 méter ti permukaan laut, biasana hirupna berkelompok.[1] Kakatua umumna umurna panjang, nepi ka ngahontal 60 taun sarta bisa leuwih.[1]
Jenis-jenis Ékék[édit | édit sumber]
Jenis Ékék-leutik Jambul-konéng (basa Inggris: Yellow-crested Cockatoo) biasana hirupna pasangan atawa kelompok dina jumlah leutik.[2] Pohara mencolok sabot hiber, kalayan kepakan jangjang anu gancang sarta kuat diselingan ku gerakan ngalayang.[2] Lamun keur soraan ti tempat bertenggér, jambul ditegakkeun tuluy diturunkeun.[2] Jenis ieu tertekan kalayan ledakan populasi anu ngejutkeun salila 10-15 taun terahir, alatan prosés néwak anu kaleuleuwihan pikeun perdagangan manuk dina kurung, sarta ayeuna langka alatan kagiatan ieu.[2]
Habitat[édit | édit sumber]
Ékék cicingna di leuweung primér sarta sekundér anu luhur sarta di tepi leuweung; ogé leuweung monsun (Nusa Tenggara), leuweung anu luhur bersemak, semak anu tangkalna jarang sarta lahan budidaya anu tangkalna jarang.[2] Ti permukaan laut nepi ka jangkungna 900 m (Sulawési), 1520 m (Lombok), 1000 m (Sumbawa), 700 m (Florés), 950+ m (Sumba) sarta 500+ m (Timor).[2] sedengkeun pikeun jenis Ékék Maluku (basa Inggris: Salmon-crested Cockatoo) biasana hirup sorangan, berpasangan sarta jumplukan leutik; baheula di tangkal saré berkelompok nepi ka 16.[2] Umumna henteu mencolok, kajaba dina waktu hiber ka sarta ti lokasi tangkal saré sabot soré sarta nyanghareupan fajar.[2] Sanajan kasampak hiber di luhur kanopi tapi lolobana hiber di handapeun wates kanopi.[2] Néangan dahar kalayan tenang di kanopi sarta lapisan tengah kanopi sarta mibanda sebaran lokal di daérah Seram, Ambon, Haruku sarta Saparua.[2] Ékék ieu cicing leuweung primer sarta sekunder anu luhur, leuweung anu garah sarta hirup diluhur permukaan laut nepi ka jangkungna 1000 m.[2]


text:
Tangtosna, lamun rék ngarasakeun nyata, kamajuan ukuran di SEO, éta penting pikeun ngawangun hiji profil link kualitas pikeun ramatloka anjeun atanapi blog. Kiwari, aya tilu faktor utama nu nyieun "ideal" profil tina backlinks - maranéhna relevansi, pluralitas, sarta kualitas. Tétéla, sagala Tumbu kualitas anu diwangun jalan alam sarta datang ti sumber ukur dipercanten ku PageRank tinggi, otoritas domain, otoritas kaca, jsb. Tapi eta hartosna nu kudu nyokot ukur jaba PR tinggi pikeun backlinks?
Kuring yakin yén euweuh, éta henteu. Naha jadi? Ngan kusabab hal nyata anu saeutik saeutik leuwih kompleks. Maksad abdi anu ngabogaan ngan saloba jaba PR tinggi pikeun backlinks sabisa moal ngantep anjeun meunang mana. Serius, urang bisa kalayan gampang meunangkeun PR9 anyar atawa malah meureun PR10 backlink, contona tina WordPress. Sagalana bisa réngsé ngan dina menit - jeung anjeun geus rengse. Ku kituna, bakal backlink misalna jadi nu benefitting, kumaha saur anjeun? Kanyataanna, nanaon validates a backlink karek ditempatkeun. Maksad abdi nu unggal backlink misah bakal jadi ampir null na batal iwal eta akang jadi bagéan organik tina hiji profil link well-diversified. Éta naha kuring nganjurkeun tohan dina pluralitas ngawangun Tumbu kalayan loba tempat kutub mencar, anu kudu boga diversity of metrics béda, tangtu kaasup skor PageRank unequal maranéhna.
Tapi, éta masih pohara penting pikeun boga angka cukup jaba PR tinggi pikeun backlinks. Hal éta téh yén mesin pencari utama kawas Google sorangan anu ngagunakeun susunan tilu faktor utama (i. e. , Relevancy, diversity, sarta kualitas - sabagian nyumbang kalawan sipat PR) nangtukeun beurat nyata jeung validitas keur unggal backlink dina profil ramatloka anjeun. Mertimbangkeun mangpaat utama di handap ngagunakeun jaba PR tinggi pikeun backlinks. Terus di pikiran, kumaha oge, nu bakal tiasa ngarasakeun aranjeunna ngan lamun saena a eusi-kualitasna alus sarta murni relevan.
Mangpaat utama High PR Backlinks:
- katingal cukup nulis ngeunaan ramatloka anjeun atanapi blog, ti panempo anu mesin pencari utama kawas Google sorangan, sakumaha ogé Yahoo na Bing.
- lalulintas berpotensi leuwih signifikan ditarik ka kaca wéb anjeun, tangtu nunjukkeun yen-kualitas luhur anjeun sarta eusi murni relevan nya cukup cukup pikeun mikat sababaraha kapentingan ti pamaké nyata pamustunganana Mayar datangna ka ramatloka anjeun atanapi blog.
- otoritas kuat jeung amanah by sumber nulis sejenna linking kana sumber web kalawan PageRank tinggi bakal dipikawanoh ku Google salaku sinyal ranking positif signifikan, ku kituna nyieun Website anjeun atawa Blog patut keur dileler a posisi langkung senior ranking dina SERPs.
- pilarian High posisi ranking sorangan méré poténsi alus pikeun ngompa hiji lalulintas web ngaronjat, akibatna némbongkeun lampu héjo ka paparan lega di pilarian online, dina waktos anu sareng ngarobah konsumén poténsial anjeun kana nu leuwih nyata, pamustunganana hasilna kana jualan gede di skala.
- Jieun kasadaran masarakat hadé, ilahar ngaronjatkeun ayana online Anjeun tur contributing ka ngaran merk leuwih kawentar Anjeun bisnis.


text:
Jangan Masukkan 10 Benda Ini ke Organ Intim
Vagina kedah dijagi kaberesihan na kanggo nyingcetkeun infeksi. Margi eta,sateuacan atawa sesudah nyambung seks,awewe dibongbolongankeun kanggo nangtoskeun kaayaan organ intimnya steril sarta hiegenis.
salah sahijina menghindari kanggo ngasupkeun barang-barang terlarang ieu ka jero vagina. Naon wae? Katut katerangan na sepertos dikutip ti Foxnews.com
1. Pembersih kewanitaan
Sababaraha awewe ngayakinan yen ngagunakeun zat pembersih kewanitaan langkung efektif ngagebah vagina ti serangan bakteri. Padahal kanyataan na kabiasaan ieu malahan tiasa nempatkeun vagina dina mamala infeksi.
” Ulah nempatkeun naon oge ka jero vagina kaasup sabun pembersih kewanitaan. Vagina tiasa ngabersihkeun dirina sorangan tanpa bantuan zat lianna,” ceuk Dr Alyssa Dweck,saurang ginekolog sarta Asisten Profesor Klinis di Mount Sinai School of Medicine.
2. Saab vagina
Ngajalanan saab vagina di spa barobah kaayaan tren kadieunakeun. Padahal efek sinjang anu manawi lumangsung langkung ageung tinimbang mangpaat anu Anjeun dapatkan. Ditepikeun Dweck,kabiasaan ieu tiasa memicu timbulna tatu huru sarta iritasi.
3. Lisah
Anjeun tak kenging ngasupkeun lisah ka jero vagina Anjeun kanggo saukur oles na. Pasalna vagina ngabogaan zat pelumas alami sarta tinangtu tak ngabogaan efek sinjang.
” Lisah henteu alami eta kaustik pisan sarta tiasa menyebabkeun tatu huru vagina,ku kituna sasaena hindari pigawe kabiasaan ieu,” teras Dweck.
4. Whipped cream
Manawi kanggo sapalih jalmi,ngagunakeun whipped cream wanci bercinta,tiasa beuki memicu sensasi anu erotis. Kanyataan na perkawis ieu tiasa nempatkeun Anjeun dina mamala iritasi hinga infeksi anu serius.
” Abdi moal merekomendasikeun ngasupkeun barang ieu dina vagina,” ceuk Dweck.
5. Vaseline
Barang ieu manawi dianggap minangka pelumas alami,nanging nurutkeun Dweck kandungan lisah anu aya dina Vaseline tiasa barobah kaayaan asal infeksi vagina.
6. Buah atawa sayuran
Manawi Anjeun percanten yen buah sarta sayuran ngandung nutrisi anu luhur pisan. Nanging tahukah Anjeun yen sanes cara anu pas kanggo nempatkeun buah sarta sayuran dina vagina Anjeun.
” Kandungan pestisida anu manawi aya dina sayuran tiasa mengiritasi vagina Anjeun,” ceuk Dweck.
7. Panangan anu tak dibersihkeun
Lamun hoyong nyabak haturan vagina,pastikan panangan Anjeun atos dipastikeun bersih leuwih tiheula. Kitu oge kalawan boneka seks anu manawi bade nambahan sensasi bercinta Anjeun.
8. Barang seukeut
” Kiriman getih ka jero vagina kitu jegud sumawonten tiasa menyebabkeun pendarahan anu seueur cacak
kangge pengobatn saena angge herbal anu terpercaya sapertos ovary nutrition capsule, mangga tiasa di lajeng kangge khsiatnya DIDIEEĀ http://www.obatkistabartholin.web.id/
by : Obat Kista Bartholin


text:
Dragon Ball
Dragon Ball (Basa Jepang: ド ラ ゴ ン ボ ー ル) nyaéta hiji manga runtuyan Jepang ditulis ku Akira Toriyama. Asalna mangrupa seriali di Weekly Shonen Jump ti taun 1984 tepi ka 1995, kalawan 519 bab dipedar individual kana 42 jilid tankōbon ku Shueisha. Dragon Ball ieu mimitina diideuan ku lalampahan novel Cina klasik ka Jawa Barat. Séri nuturkeun adventures tina protagonis, Goku, ti budak leutik ngaliwat dewasa manéhna kareta dina seni béladiri jeung explores dunya dina pilarian tujuh spheres katelah Dragon Bola. Sapanjang perjalanan-Na, Goku ngajadikeun sababaraha babaturan jeung battles rupa-rupa villains, loba saha ogé néangan Naga Bola.
42 tankōbon geus diadaptasi kana dua runtuyan anime dihasilkeun ku Toei animasi: Dragon Ball jeung Ngora Ball Z, nu babarengan anu disiarkeun di Jepang ti taun 1986 ka 1996. Sajaba ti éta, studio geus dimekarkeun salapan belas film animasi féature, kitu ogé judul anime katilu Dragon Ball GT. Sababaraha pausahaan geus dimekarkeun rupa produk dumasar kana runtuyan nu ngawengku game kartu dagang collectible, loba inohong action, babarengan jeung sababaraha soundtracks group jeung angka nu gede mangrupa vidéo games.


text:
PESTA DEMOKRASI
Mun rek enya boga karep nu sarua, naha bet pada-pada
Mun rek enya mawa batin rahayat, naha bet ngamurah-mareh darajat
Sagala diumbar carita : seja ngabebaskeun waragad sakola,
Muka lapangan kerja, atawa ngangkat sora nu werit
Tapi naha bet parasea marebutkeun paisan tutung
Banner, baligho,spanduk jeung poster-poster ngarumekan kota
Jalan-jalan leuseuh teu beda jeung runtah nu cenah urang kokolakeun
Gang-gang pararoek heurin tetenjoan, tembok-tembokna jadi majalah
dinding
Naha bet ngolok-ngolok duit, geuning sakabeh eta teh teu beunang
dipake mungkus peda-peda acan, bororaah laku dijual atawa dipake
nyimbutan barudak nu tinggolepak di emper toko jeung lampu-lampu
stopan
Kahujanan, kapanasan pamustunganana digalaksak ku angin peuting
Gudawang lebah tarang, gorowong genggerong
Nu make kopeah, nu make tiung, nu make kabaya, nu make baju
supermen
Nu dipoto jeung monyet, nu jeung caleg artisna, nu api-api jadi seniman
Nu api-api jadi kiyai, nu api-apai jadi olahragawan
Kabeh teu bisa ngalawan ninggang datang paceklik ka rahayat
nu cenah rek diwakilan ku maranehanana.
Na ngarudag naon atuh, aya pesta demokrasi teh siga nu moro bagong
Marawa anjing bari dibarajuan ku rupa-rupa gambar
Kabeh pada boga cita-cita, mawa visi jeung misi sewang-sewangan
Hayang meunangkeun naon nu diudag
Kawas barudak di lembur coko langlayangan, lumpat titatarajong bari
panon tanggah
Teu ditolih nu dihandap, teu ditempo nu tincak
Teu paduli kebon batur ruksak, teu paduli rek cohcor katincak
“Nu penting aing meunangkeun nu diudag” omong budak
“Kadarieu! Kadarieu! Yeuh ubar hanaang. Pek contreng lebah irungna,
atawa dadana, atawa dina ngaranna atawa dina gambarna!
Pek gunakeun hak pilihna tong salah, milih luyu jeung hati nurani!”
gorowok partai nu teu sacara langsung nitah milih manehna.
Aya deui nu nyebutkeun rek bebela ka patani, ngaronjatkeun hasil
tatanenna.
Aya deui anu ngajangjikeun numpes kamiskinan jeung pengangguran
Naha teu era disalindiran ku iklan roko?
Majar beuki loba pilihen, beuki bingung milihna
Atawa nu omat-omatan ulah katipu ku cau badag bisi dijerona cangkang
hungkul!
Mun rek enya boga karep nu sarua, naha bet pada-pada
Mun rek enya mawa batin rahayat, naha teu sauyunan bae dina
nanjeurkeun cita-cita
Ngawangun nagri nu waluya.
(Iwan Muhammad R)


text:
Ngahuleng. Baluweng. Loba pisan nu kaalaman. Réa teuing nu kacipta, nu kapikiran. Nu katarémbong. Nu karasa. Kalah nambahan baluweng. Jadi teu puguh naon heula nu kudu dipikiran, nu kudu dipilampah. Lieur. Manehna gogodeg sabot rumahuh… Di tegalan, bangké kuda beuki réa, pasoléngkrah, campur jeung mangpirang mayit. Banusan nu ngabarengkang. Sawaréh deui rarenghék dina ruhak nu marakbak. Manéhna rumanggieung, dumadak bangun lalanjung. Luak-lieuk. Kang Zamzam. Aya didieu Kang Zamzam ogé. Bruh-bréh nu séjénna…Beungeut-beungeut nu teu weléh kumalangkang. Bet patulayah di dieu…
Sandékala
Novel Godi Suwarna
Dipedalkeun munggaran dina basa Sunda ku Penerbit Kelir, Nopember 2007.
xvi+114 halaman; 13,92×21 cm
Godi Suwarna, tak diragukan lagi, ia menjadi peletak dasar sastera Sunda kontemporer sekaligus menjadi eksponen terkuatnya. Ia terus menerus meneropong ke-kini-an dengan caranya sendiri, tanpa harus meninggalkan kampong halaman dan tanpa harus kehilangan masa lalunya (Herry Dim)


text:
Dina poé ayeuna (Saptu, 2 Pebruri) aya riungan atawa diskusi antara komunitas-komunitas anu aya di Sumedang reujeung Pasangan Calon Bupati/Wakil Bupati Sumedang. Ieu riuangan téh bakal ngobrolkeun ngeunaan Visi jeung Misi Pasangan Cabup/Cawabup Sumedang dina widang Pendidikan-Lingkungan-Sosial jeung Budaya. Ieu riuangan téh dilumangsungkeun di Gedong DPRD Sumedang. Waktuna dimimitian dina jam salapan isuk-isuk nepikeun ka réngséna. Ieu riuangan téh dipiharep bisa ngajadikeun Sumedang leuwih hadé di waktu kahareupna, ku jalan néangan saha Pasangan Cabup/Cawabup Sumedang anu leuwih hadé pikeun mingpin Sumedang.
Advertisements


text:
Dahareun jeung inuman
Eusi
Konsép Kadaharan[édit | édit sumber]
Dina kahirupan modérn, dahareun teu ukur mibanda ma'na salaku kecap barang nu fungsina pikeun nyeubeuhkeun beuteung hungkul. Tapi, pamahamanana ogé ngalegaan ngurung ogé pasualan-pasualan lingkungan, kaséhatan jeung budaya. Dina kontéks kaséhatan, manusa diperedih pikeun ngadahar rupaning kadaharan nu cumpon kana standar-standar kaséhatan, upamana nyukupan kabutuhan kalori, nyingkahan nu ngandung lemak, kolésterol, jsté.
Surahan Kadaharan[édit | édit sumber]
Fungsi Kadaharan[édit | édit sumber]
Dahar & Kacapangan[édit | édit sumber]
Rupa-rupa Kadaharan[édit | édit sumber]
Rupa-rupa kadaharan jeung inuman has Sunda, di antarana:
Wanda Kadaharan & Inuman has Sunda
Rupa-rupa Kadaharan dina Upacara Adat[édit | édit sumber]
Rujukan[édit | édit sumber]
- Adimihardja, Kusnaka. 2005. Makanan dalam Khazanah Budaya, UPT INRIK UNPAD jeung DISBUDPAR JABAR


text:
Masih kénéh aya pakaitna reujeung mapag atawa miéling Poé Basa Indung Sadunya, Paguyuban Panglawungan Sastra Sunda (PP-SS) baris ngayakeun program pikeun néangan jeung ngarékam basa ti pasisian. Nurutkeun inpo anu dipidangkeun dina pésbukna Kang Dadan Sutisna, ieu kagiatan téh baris dilumangsungkeun di dua tempat, nyaéta (1) Imah Mang Cahyu, tukang nyieun boboko jeung dingkul reujeung di (2) Sawah Blok Layeut, tempat urang lembur nyiar pakasaban. Ari waktuna nyaéta dina saptu peuting (ping 22 Pébruari) nepikeun ka ahad isuk-isuk (23 Pébruari).
Dina ieu acara baris mintonkeun sababaraha urang panyatur tina sababaraha jinis profési. Unggal panyatur bakal dipentés pikeun nyaritakeun profésina. Kecap-kecap anu ahéng, cenah mah, baris dicatet atawa didokuméntasikeun. Anu tungtungna mah bakal kaukur kamampuhanana dina maraké basa indung. Panyatur anu baris ilubiung diantarana waé nyaéta Mang Adang (patani bako, Lebé manten), Mang Cahyu (tukang nyieun boboko), Ajengan Fadil (pupuhu acara Yasinan), Mang Anang (patani suung nu aktif di DKM), Mang Supatma (kungsi jadi tukang kiridit), ditambah ku sawatara urang ti rupa-rupa profési séjénna.
Pikeun anu hayang ngiluan kana ieu kagiatan bisa ngirim pésen ka Kang Dadan Sutisna ngaliwatan koropak di pésbuk.


text:
Hasil Pencarian
Hasil pencarian untuk kata kunci jolna (4)
- NGAGUAR MANGSA NGADEGNA UNPADKu: H. Apep Syafei
1 May 2002 - 5:54 am
Sok sanajan geus rawun da bongan sok masih keneh hayang bucu-baca komo mun seug nu dibaca teh aya patula patalina jeung pangalaman nu kungsi karandapan ku sorangan, dina palebah nu nulis macaan sajarah-sajarah Unpad boh Paguyuban Pasundan ngan ukur bisa seuri koneng ari margina ceuk raraosan upami di ibaratkeun mah teu benten sareng nongton Asep Sunarya barang bray teh ujug-ujug ger teh Gatotgaca keur perang jadi teu terang naon sababna.
Tah kukituna barang pun incu nerangkeun yen internet tiasa jadi alat informasi sareng komunikasi jorojoy hoyong kutrat- kotret saperti jaman keur ngora susuganan bae aya paedahna keur sarerea. Jaman keur jadi tukang nyadapan warta di koran "Sipatahoenan" (1950/1960).
- Dongeng Sasakala: MAUNG LEUTIK CANGKENGNA
11 Apr 2002 - 3:35 am
Ceuk beja, cenah baheula mah maung teh antara cangkeng jeung dadana teu sabaraha beda, ampir sarua bae gedena.
Dina usum paceklik dihiji leuweung, sasatoan kungsi ngarandapan kakurangan kahakanan. Sagala bubuahan, beubeutian, katut ka jujukutan oge gararing, sabab halodo banget.
- 100 BABASAN JEUNG PARIBASA SUNDAKu: Drs. Tatang Sumarsono
11 Feb 2002 - 2:21 am
Babasan jeung Paribasa Sunda mangrupa bagian tina kahirupan tur milu ngajembaran Basa Sunda sarta miboga kalungguhan anu penting pikeun panyaturna. Tacan kapaluruh sacara pasti, komo mun tepi kabilangan taunna, ti mimiti iraha gelarna eta rupa-rupa babasan jeung paribasa teh; ngan wae gede kamungkinan henteu sawaktu. Dina harti, mungkin aya anu gelarna geus heubeul pisan jeung deuih anu diduga rada beh dieu. Anu dipake ukuran heubeul jeung anyar teh diantarana ungkara kecap atawa frasa, adegan kalimah, atawa eusi anu dikandungna.
- SILIH ASIH, SILIH ASAH, SILIH ASUH (1)Ku: Hidayat Suryalaga
6 Sep 2001 - 8:39 am
Babasan disebut oge kacapangan atawa motto nu kacida dipiwanohna ku masarakat Tatar Sunda, nya eta SILIH ASIH - SILIH ASAH - SILIH ASUH; sok disingget istilahna jadi SILAS.


text:
Gajih PNS Unggah 7%
“Tad, ari ustad ngajar sadinten sabaraha kali ?” ceuk nu nanya.
“Ba’da shubuh, ba’da dhuha, ba’da dhuhur, ba’da ashar, ba’da maghrib, jeung ba’da iisya” ustad ngajawab, bari ngaregot cai kopina.
“Ceuk beja, gajih PNS naek 7%, ari ustad gajihna naek sabaraha persen?” ceuk anu nanya panasaran.
“Ceuk saha, ustad dibere gajih ku pamarentah. Ti iraha pamarentah mere gajih?” ustad heran.
“Ke, ari ustad naon atuh bet ngajar sagala, ari teu dibere gajih mah. Da guru oge anu PNS dibere gajih tapi loba anu ngedul. Pagawe Negri ongkos digajih tapi ngedul gawe bari loba anu korupsi?” anu nanya beuki panasaran.
“Ah, eta mah kumaha jelemana.,anu ngedul jeung anu korupsi mah. Da teu kabeh PNS ngedul jeung korupsi. Da ari ngajar mah lain karena gajih, karena Alloh. Alloh marentah kudu ngamalkeun elmu sanajan ngan saukur sahuruf. Kuring ngajar hayang ngamanfaatkeun elmu anu aya. Sugan wae, katarima, anu diajar bener-bener jadi jalma anu sholeh guna keur dirina, keur agama, jeung keur bangsana. Piraku ari nu sholeh mimpin ieu nagara, atawa para pagawena saroleh, bet teu maju ieu nagara teh. Rek kusaha deui ieu nagara dipajukeunna ari lain kuurang-urang anu urang ieu nagara, nu nyi cingan ieu nagara. Jadi presiden, prsiden anu sholeh, jadi guru, guru anu sholeh. Jadi PNS, PNS anu saroleh. Piraku presiden sholeh dolim, piraku sholeh bet mamatahan teu baleg. Piraku PNS anu saroleh bet korupsi.” Ustad nyeramahan anu nanya.
“Ke, tad ! ari guru anu digajih ngajar keur naon tujuannana, naha saurua jeung ustad tujuannana?” nu nanya nyaliksik.
“Pastina oge sarua keur minterkeun jeung nyolehkeun masyarakat nu jadi generasi bangsa. Ngan bedana ari maranehna mah ngajar digajih ku nugara, make duit rakyat. Ari kuring mah heunteu, da heunteu digajih lain PNS, atawa anu ngajar anu teu dibere gajih. Sanajan sabenerna mah kuring oge butuh duit keur ngabiayaan sakolah budak jeung keur risikona keluarga. Tapi ari teu meunang, naha kuring kudu menta ka pamarentah. Ah, kuring mah teu digajih oge teu nanaon, anu penting mah kuring bisa ngamalkeun elmu anu aya di kuring.. Keun bae ari rizqi mah Alloh nu ngatur, lain kuring., lain pamarentah.” Ustad ngajelaskeun ka anu nanya.


text:
Aero L-29 Delfin FSX & P3D
Ukuran 29.6 MB
Undeuran 3 685
Dijieun 21-04-2016 11: 28: 00
Robah 30-08-2017 00: 47: 54
ngidinan freeware
Otomatis-masang: Installer versi 10
pangarang: Tim 'Piglet' Conrad, MDLX asli ku LLS, repack ku Shane Reilly
download Pikeun FSX & Edition uap & P3D v1 v2 v3 (teu P3D v4) DirectX10 cocog + + 3D kabina Virtual
Nice tambihan-on ti Tim Conrad dirobah jadi FSX atawa P3D ku Shane Reilly. model 3D luhung jeung VC, 8 repaints.
Nu Czech Aero L-29 Delfin Jet palatih kahiji flew di 1959. Antukna leuwih 3000 anu diwangun, jeung dilayanan salaku standar (iwal Polandia) Pakta Warsawa palatih di Czechoslavakia, USSR, Jérman Timur, Lapar, Bulgaria, jeung Romania thoughout nu '60 pikeun' 80 sacara. L-29 urang indit dina ngawula di Syria, Indonesia, Uganda, Mesir, Irak, Mali, Guinea Républik, jeung Afganistan, éta sababaraha masih ngawula. A jumlah alus aya dina registers sipil dina sababaraha nagara.
NATO ngaran kode "Maya"
Nu Czech Aero L-29 Delfin Jet palatih kahiji flew di 1959. Antukna leuwih 3000 anu diwangun, jeung dilayanan salaku standar (iwal Polandia) Pakta Warsawa palatih di Czechoslavakia, USSR, Jérman Timur, Lapar, Bulgaria, jeung Romania thoughout nu '60 pikeun' 80 sacara. L-29 urang indit dina ngawula di Syria, Indonesia, Uganda, Mesir, Irak, Mali, Guinea Républik, jeung Afganistan, éta sababaraha masih ngawula. A jumlah alus aya dina registers sipil dina sababaraha nagara.
NATO ngaran kode "Maya"
Aero L-29 Delfin FSX & P3D download


text:
Catatan Ngaos
AGUNGNA KANJENG ROSUL S.A.W. KU :
Kabar / berita tina AL Qur’an
Kabar Nabi sateuacan Mantenna ( anu 103 kitab )
Kabar anu langsung didawuhkeun ku anjeuna
Melalui sabda / berita Nabi kapungkur
Kabar pendeta ( Pulek Bin Yunan ) sateuacan nabi lahir
Kabar Nabi anu sajaman sareng Rosul S.A.W.
Tapak-tapak anu kasakseni ku urang sadayana ( lobana umat islam dina jarak 1000 taun )
AYA 3 PERKARA ANU KUDU DIHEULAKEUN DINA AGAMA :
Elmu fiqih ( anu nyesahkeun dina toat )
Elmu aqidah ( anu nyesahkeun dina aqidah )
Elmu nu mersihan hate tina kokotor ati ( tasawuf )
AYA 4 FADILAH DINA AGAMA :
Ngariung jeung ahli ibadah
Maca Al-Qur’an
Ngalayad nu teu damang
Ziarah ka pakuburan
ALLOH NYIMPEN 1000 JENIS HEWAN :
600 jenis aya di lautan
300 jenis aya di daratan
100 jenis aya di udara
NU KAASUP DOSA GEDE :
Jenengan-jenengan Murid Imam Syafi’i R.A.
Abu Bakar Al-Huamaidi R.A.
Ibrohim bin Muhammad Al-Abbas R.A.
Abu Bakar Muhammad bin Idris R.A.
Muhammad Al-Jarrud R.A.
Al-Hasan As-Sabah Az-Za’farani R.A.
Al-Husain bin Ali Al-Karabisi R.A.
Ahmad bin Muhammad Al-As’Ari Al-Basri R.A.
Harmalah bin Yahya R.A.
Yusuf bin Yahya Al-Buwaithi R.A.
Ismail bin Yahya Al-Mizani R.A.
Muhammad bin Abdullah Hakam R.A.
Ar-Rabi’in Sulaiman Al-Jazi R.A
Murid anu paling mashur Imam Ahmad bin Hambal R.A.
Guru Imam Syafi’i R.A.
Muslim Khalid Az-Zinji R.A. ( Guru pang payuna )
Sufyan bin Uyainah R.A.
Sa’id bin Al-Kudah R.A.
Daud bin Abdur-Rahman R.A.
Al’Atar R.A.
Abdul Hamid bin Abdul Aziz R.A.
Imam Malik R.A.
Ibrohim bin Sa’ad Al-Anshari R.A.
Abdul Aziz Muhammad Ad-Dawardi R.A.
Ibrohim bin Yahya Al-Utsmani R.A.
Muhammad Sa’id bin Abi Fudaik R.A.
Abdullah bin Nafi’i As-Saigh R.A.
Matraf bin Mazin R.A.
Hasyim bin Yusuf R.A.
Hakim Kota Sana R.A.
Umar bin Abi Maslamah R.A.
Yahya bin Husen R.A.
“Sing saha jalma anu ngagungkeun kana elmu atawa ulama maka sarupaning kagorengan jalma eta bakal dihapus ku Allah S.W.T., jeung sing saha jalma anu teu ngagungkeun elmu atawa ulama maka ku Allah jalma eta bakal dicap jalma munafek.”
“Di yaumil akhir tiap-tiap jelma bakal dikumpulkeun jeung nu dipikacintana lamun jalma cinta ka Rosul, Ulama, pokokna kana kahadean maka jalma eta bakal dikumpulkeun jeung Rosul, Ulama jeung nu hade ( atawa sabalikna ).”
“Dimana hiji jalma ngelmu ( naon bae ) tapi jalma eta teu boga guru, maka nu jadi guruna teh syetan”
“Saenyana Kanjeng Rosul S.A.W. ngadidik umatna sangkan ngajadikeun kawajiban kana ngaduakeun papada jalmi ( umat islam )”
4 jalan anu kudu di tempuh, lamun hayang elmu katerbukaan atawa thoriqoh :
-
- Kudu ngariung jeung jalma sholeh
- Kudu ngariung jeung ulama
- Kudu sagulung-sagalang jeung wali Allah
- Kudu ruang-riung jeung Kanjeng Rosul S.A.W.
“Lamun urang hayang nepi ka Gusti Allah mangka uatang tong sok loba rurat-reret kana dunya, tapi urang kudu bisa nukangan dunya.”
Peredaran dosa jeung mahluk
Dosa teu leupas dina hubungan diantarana :
- Dinu harta ( ari contona ) :
- Ngaleuwihan patokan tanah
- Curang dina cai
- Nyebitan galeng batur
2. Nafsu ( ari contona ) :
- Neunggeul
- Ciuman
- Zinah
3. Hurmah / Kulawarga
4. Irdu / urusan harga diri ( ari contona ) :
- Ngupat simuat ka batur
- Mitnah
- Su’udzon
5. Agama ( ari contona ) :
6. Ngabidahkeun kana kalakuan
- Gasab
- Maling
Tah dinu antara anu lima anu paling hese di kiparatan nyaeta anu no 5
Dauhan Imam Ghozali R.A.
3 golongan sahum :
1. Sahum Umum : sahum anu masih jauh tina kasampurnaan
2. Sahum Khusus : sahum anu nepi kana satengah dina sampurna anu sahumna tos tiasa ngajaga anggota badan tina dosa tapi masih keneh sakedik-sakedik anu kirang
3. Sahum Khususil Khusus : sahum anu tos sampurna sahum ieu mah sahum pantaran nabi, aulia, ulama, jalmi-jalmi anu sholeh
Dawuhan Jungjunan S.A.W.
“Dimana jalma nuju sahum tapi dina sahumna milampah dosa maka sahum si eta jalma moal kenging pahala tapi kenging lapar jeung dahaga wungkul.”
Dawuhan Al-Imam Nawawi R.A.
Ikhlas
Hade ka Indung Bapa
Silaturahmi
Ngamanfaatkeun umur kana kahadean
5 Cacandakan istimewa Bulan Romadhon
Al-Qur’an
Lailatul Qodar
Sholat Taraweh
Di lipat gandakeun amal
Saum sasasih campleng
Amalan utama dina Bulan Romdhon
Qiyamul lail /sholat peuting
Shodaqoh
I’tikaf
Ngahirupkeun lalatul qodar ku jalan sholat dzikir jeung sajabana
“Sing saha jalma anu atoh ku kasumpingan Bulan Romadhon maka jalma eta haram asup ka naraka”
“Sareng salian perkara nu tiluhur oge Bulan Romdhon oge bulan anu tiasa muka panto surga, hampura, aras jeung sajabana tah ku kituna omat urang ulah ngalalaworakeun sasaih Romdhon”
“Dauhan Kaol anu masyhur Syekh Nawawi Al-Bantani sanajan jalma henteu ningali kaajaibana wengian Lalilatur Qodar, tapi jalma eta ibadah dina wengian eta maka jalma eta kenging kecretan fadilah khoirun min alfisahrin”
“Lamun jalma anu gelar mustahiq ngarep-ngarep dipasihan zakat mangka ngarep-ngarepna wenang sabab etamah hakna, lamun mustahiq di lingkungan urang geus kacocokan tapi beas di amil aya sesa maka beas eta tiasa di pasihkeun ka mustahiq anu di luar lingkungan urang saukuran 2 marhamah ± 180/185 km”
Kautamaan zakat :
Zakat teh jembatan islam
Zakat teh kasucian iman
Alloh moal narima iman kajaba ku zakat jeung teu sampurna iman lmun teu mere zakat
Ari zakat teh bisa jadi bentengna hate
Harta di darat jeung di laut moal kakeunaan ruksak kajaba nahan zakat
Moal sampurna sholatna si jalma lamun teumayar zakat
Sucikeun harta maneh ku mayar zakat
Di mana geus mampu mayar zakat tapi teu mayar zakat maka naraka imahna eta si jalma
Harta anu teu dizakatan eta lain harta anu barokah
Saha jalma anu nahan zakat maka Alloh SWT moal ngajaga hartana
5 Golongan jalma anu maotna shu’ul khotimah :
Jalma anu tara daek tolabul ilmi
Jalma anu sok zinah
Jalma anu sok judi
Jalma anu sok ngedul dina urusan ibadah
Jalma anu dina atina neundeun rasa benci ka ulama
Ciri-ciri maot mu’min :
Irungna sok remes
Lambeyna senyum
Socana cirambai
Siksa keur jalma anu ngalaworakeun Sholat 5 waktu :
<


text:
Wilujeng Sumping wahai Cucu Nabi S.A.W.
Asyhadu ‘anla ilaha ilalloh wa asyhadu anna muhammadarrosululloh
Alhamdulillah wasyukru ‘ala niamillah.
Assholatu wassalamu ‘alaika yaa sayyidi yaa rosulalloh khud biyadi qolat khilati adrikni
Walahaula walaquwata ilabillahil ‘aliyil adziim
Ama ba’du
Assalamualaikum warohmatullohi wabarokatuh,
Puji sinareng syukur salamina disanggakeun ka zat Alloh nu Maha Rohman tur Rohim nu mustahil aya nu nyamian ka Mante-Na nu salamina ngucurkeun ka urang sadyana ni’mat alit boh ni’mat ageung, nu karaos nu teu karaos, boh lahir boh batinna, pamugi urang sadaya salamina tiasa syukur ka Mante-Na nu saleres leresna turut tumut ka Mante-N dugi ka urang sadaya dipunut uih ka alam pangbalikan.
Shalawat sinareng salam mugia salamina diwuwuhkeun ka panutan urang sadayana Nabi tur Rosul nu mulya kakasih Robbul Alamin nu pinunjul, pimpinan para Ambiya, pang sae-sae na dadamelan Alloh tegesna Kanjeng Nabi Muhammad S.A.W.
Allahmudulilah syukur nu kalintang bingahna urang sadaya salaku warga Sumedang sareng sekitarna bade kasumpingan ku ulama-ulama Alloh nu marulya. Kantun ngetang dinten urang sadaya bakal ngayakeun rempugan ulama-ulama Alloh ngarumuskeun perkembangan da’wah islam neraskeun perjuangan Junjunan S.A.W urang sadaya.
Al-alim al-alamah al-hafidz ad-dai ilalloh al-habib Umar bin Salim bin Hafidz mantena cucu Junjunan S.A.W guru na para ulama di dunia ieu baris sumping ka Sumedang ka Majelis urang nu mulya di Pangaduan Heubeul.
Mantena ka majelis urang sadaya teh kahoyong mantena nyalira hoyong silaturahmi ka sadaya jamaah, keterangan eta teh diwartoskeun dina rapat panitia ku Syaikhona Bapa Kyai langsung. Kalintang bingah pisan urang sadayana ku maksad mantena saptertos kitu mudah-mudahan sing janten kaberkahan pikeun urang sadaya boh dunya na oge akheratna. Amiin
Panitia ngahimbau kasadayana simpatisan, mustami oge sadaya warga urang meriahkeun ieu acara, urang sukseskeun ku sadayana nyurahkeun sadaya tanagi, harta , pikiranna urang ngiring ulu biung sadaya dina negakeun panji da’wah Junjunan S.A.W. sehingga ku alatan ieu Junjunan S.A.W. tiasa tersenyum ku perjuangan urang ieu di akhir zaman.
Sakali deui hayu urang reuh-reuh ieu acara. Teu aya deui ni’mat nu pang agungna mung diajar kumaula ka Alloh tur Rosul sakamampuan urang sadaya sarengkak saparipolahna.
Mugi sing jadi tawis pikeun urang sadayana boh nu hadir nu teu hadir kenging pembelaan ti Ulama-Ulama Alloh nu aragung tur marulnya.
Amiin amiin yaa robbal ‘alamiin……..
2 Tanggapan to “Wilujeng Sumping wahai Cucu Nabi S.A.W.”
-
Asalamu’alaikum…,
Alhamdulillah mudah2an acara seperti ini rutin dan terus berlangsung demi kemajuan Umat Nabi Muhammad, SAW, Amiin…
Catatan : sayang sy belum sempat ikut dalam acara karena baru tahu informasi hari ini, insyaallah lain waktu dan kesempatan bisa hadir, amiin…


text:
Ahli, ceuk kamus Sunda mah, nu bisa tur hade dina ngalaksanakeun atawa migawe hiji widang. Mun ngalaksanakeun hiji pagawéan, kudu ku ahlina. Anggapan kitu mah universal. Ceuk kekecapan agama gé, apan mun pagawéan dipigawé ku lain ahlina, kari ngadagoan ruksakna wé.
Pentingna kaahlian écés dina rupa-rupa kekecapan. Saperti the man behind the gun, ogé the right man on the right place. Eta gé gambaran pentingna kaahlian dina ngalaksanakeun pancén gawé.
Karuhun Sunda ngaku ayana rupa-rupa kaahlian. Kitu téh, kagambar dina naskah Sunda Kuno, Siksakandang Karesian. Cenah, gajah nyaritakeun leuweung, lauk nyaritakeun laut, soang nyaritakeun talaga, bangbara nyaritakeun kembang.
Pentingna rupa-rupa kaahlian, mekar rupa-rupa propesi. Méh dina sagala rupa nu tumali jeung kabutuh balaréa aya ahlina. Di dinya, pangajén kana propesi gé témbrés naker.
Pangajén ka ahlina, natrat ti mangsa ka mangsa. Ti baheula mula aya jalma-jalma nu ahli dina widangna. Pentingna ahli, gambaran ajén kana hiji pagawéan. Mémang, teu saban jalma bisa jadi ahli.
Baheula propési paraji (indung beurang) jeung paraji sunat kacida pada ngajénanana. Kitu téh, lantaran teu sagawayah jalma bisa nulungan nu rék ngajuru, ogé kacida arangna jalma nu bisa nyunatan. Jarangna propési kawas kitu, gambaran banggana ngalap élmu dina éta widang.
Dina jaman kiwari, propesi téh rupa-rupa naker. Leuwih loba pangabutuh, butuhna kaahlian gé leuwih rupa-rupa. Luhurna ajén propesi gumantung kana kabutuh nu pimakeeun éta hasil kaahlian.
Kumaha ari kapamingpinan? Nya tangtu wé, sarua luhur ajénna. Ceuk Montesque, kaahlian dina ngurus nagara gé, rupa-rupa kaasup legislatif, eksekutif, jeung yudikatif. Tangtu, papasingan pancén gawé kawas kitu, ogé butuh masing-masing kaahlian.
Kaahlian, mémang penting pisan. Komo deui nu tumali jeung kasalametan. Mun numpak kandaraan, heug apal supirna ukur supir témbak, tangtu wé nu tumpak gé moal jongjon. Komo deui mun tumpak kapal, heug pilot kapal kakara diajar, nu tumpak kapal gé bakal gegebegan!
Dina kaayaan normal, kaahlian jeung mercaya ahlina, teu bisa dipisahkeun. Lantaran kaahlian téh jaminan, copélna, nu maké éta jasa ngarasa tingtrim. Bisa ngandelan harepan jeung kapercayaan, tujuanana bakal kahontal.
Kapercayaan kitu ogé wujud tina pangajén kana pangabisa batur. Cindekna, wujud pangajén kana kamampuhan atawa pangabisa pihak séjén. Nu kiwari mah katelahna téh propesional téa.
Upama mercayakeun hiji pagawéan ka ahlina, mémang ilahar. Lantaran kitu téh, wujud tina pangajén kana pangaweruh atawa pangabisa. Ku lantaran kitu, saha waé nu kapapancénan ngalaksanakeun pagawéan, nya kudu ahlina téa.
Mun ayeuna loba jalma nu ngarasa bisa padahal lain ahlina, bisa jadi kitu téh, gambaran kapercayan diri anu kacida kandelna. Ngan, antara bisa jeung ngarasa bisa atawa bibisaanan, kacida bédana!
Kétang, bisa disurahan rupa-rupa. Mun nu lain ahlina dipercaya jadi pamingpin, misalna, bisa jadi lantaran ‘lolobana urang’ geus teu normal, atawa teu percaya deui kana padika-padika nu biasa. ***


text:
Pangajaran 11
MACA (Maca Ngilo)
Baca ieu wacana sing tepi ka paham eusina!
KAMEKARAN PENCA DI TATAR SUNDA
Di urang mah penca téh geus teu bireuk deui, babakuna keur urang sunda. Lamun aya nu hajat nyunatan sok nanggap kendang penca. Upama kendang penca geus ditabeuh, di pakalangan so aya nu ngibing dipirig ku kendang penca, tarompét, jeung kempul. Wirahmana aya nu disebut tepak dua, tepak tilu, parérédan, golémpang, jeung padungdung. Seni penca ieu téh aya nu nyebut penca kembang aya ogé nu nyebut penca ibing.
Ari penca téh asli milik urang Sunda, atawa lain?
Saenyana ayeuna mah geus lain milik urang Sunda wungkul, tapi geus walatra nyebar di sakuliah Indonésia. Sanajan kitu seni penca mémang ti tatar Sunda asalna.
Di masarakat Sunda dipikawanoh rupa-rupa wanda penca; aya Cimandé, Cikalong, Timbangan, Séra, jeung Sahbandar. Kiwari henteu ngan ukur dipikaresep ku urang Sunda wungkul, tapi ogé geus dipikawanoh jeung dipikaresep ku bangsa deungeun, malah geus nyebar ka sakulian dunya. Paguron penca dug-deg di saban nagara saperti di: Australia, Walanda, Jérman Barat, Amérika Serikat, Kanada, Perancis, Inggris, jeung nagara lianna.
Naha bangsa deungeun bet resepeun kana penca?
Sigana baé lantaran dina penca aya tilu unsur, nyaéta olah raga, seni, jeung palsapah anu luhung. Ditingal sacara fisik, gerakan penca tangtu bakal nyéhatkeun awak urang. Unsur senina bisa katiténan tina gerakan-gerakanana, lalaguan pamirigna, jeung cara ngamaénkeun pakarangna. Tah, dina palsapahna mah jalma nu nyuprih élmu penca kudu boga sipat jujur, handap asor, jauh tina sipat sombong jeung asa aing pangunggulna. Kudu ngabogaan sipat nyaah ka sasama deuih, utamana ka jalma séjén, tapi sabalikna keur ngajaga diri sorangan jeung nulungan nu lian.
Ti iraha mimiti aya penca di urang téh?
Anu pangheulana aya téh nyaéta penca Cimandé. Gelarna kira-kira dina abad ka-18. tokohna nyaéta Abah Kair urang Rangkong, Kuningan. Abah Kair ieu téh kungsi guguru di Galuh, terus ka sumedang. Ti dinya pindah ka Bogor. Ahirna matuh dumuk di Cimandé, nu matak aya penca nu disebut aliran Cimandé.
Aya deui aliran penca Cikalong. Penca Cikalong mah leuwih anyar lamun dibandingkeun jeung Cimandé. Mimiti nyebarna kira-kira abad ka-19 ahir. Tokohna nyaéta R. Jaya Perbata atawa R.H. Ibrahim. Anjeunna urang Cikalong Cianjur, nu matak disebut aliran Cikalong gé. Saméméhna kungsi guguru heula ka daérah séjénna diantarana ka Aténg Alimudin urang Jatinagara.
(tina Sabasa 3B pikeun kelas 9 semester genap kaca 79 – 81)
Diserat deui ku Hĕrni Hĕrningsih (nu ngurus blog), tina buku : Sabasa 3B (Pangajaran Basa Sunda Pikeun Siswa SMP di Kota Bogor), MGMP Basa Sunda Kota Bogor, Drs. Ahmad Hadi (Editor), Tangerang:Pamulang, citakan munggaran,Nopémber 2004.
Jawab Pananya di handap !
1. Naon sababna kiwari mah penca téh lain milik urang Sunda wungkul?
2. Bangsa deungeun ogé resepeun kana peca. Naon sababna?
3. naon cenah palsapah penca téh?
4. ti iraha mimiti aya penca di urang?
5. Cing sebutkeun aliran-aliran penca jeung tokoh-tokoh anu ngamekarkeunana!
Tinggalkan komentar
Belum ada komentar.
Comments RSS TrackBack Identifier URI


text:
Di hiji wanci, aya nagri anu sakabéh pangeusina siraru. Tapi siraruna béda jeung siraru anu biasa ku urang kapanggih ayeuna. Siraru di éta nagri mah barogaeun seuseureud, sarta sorana ngahieng siga reungit. Siraru di éta nagri alus budi sarta akur jeung sasama, tara aya béja anu parebut atawa garelut. Seuseureudna tara dipaké keur nu kararitu, disumputkeun wé dina imbitna.
Hiji waktu éta nagri téh katarajang panyakit gabug. Méh sakabéh siraru di éta nagri teu bisaeun ngendog. Teuing kumaha mimitina. Beuki lila mah siraru di éta nagri téh beuki saeutik. Hiji-hiji maot teu ninggalkeun anak keur neruskeun kahirupan nagri.
“Ieu geus jadi masalah anu serius!” Ceuk raja éta nagri. Bedas, dina acara rapat paripurna di gedung anu dijieun husus pikeun rapat. Gedung anu méakkeun duit APBD éta nagri. Cenah mah WC-na wungkul gé méakkeun waragad nepi ka ratus milyar. Kabayang pan mun WC-na kitu, kumaha tempat rapatna?
“Muhun Paduka Maharaja. Tapi pan sagala cara tos dicobian. Ti mimiti masihan vaksin dugi ka ngadatangkeun ahli kasehatan ti nagri deungeun,” témbal mentri kasehatan.
“Nagri deungeun nu mana?” Raja nanya.
“Seueur Paduka. Di antawisna Nagri Gogog sareng Nagri Bagong. Kapan nagri nu dua éta mah pangpunjulna dina sagala widang,” ceuk mentri luar nagri.
“Alus atuh. Éta nagri nu dua téh kapan sok sering babantu di nagri urang saupama aya nanaon téh. Waktu nagri urang keur guntreng jeung nagri Laleur gé pan maranéhna mani paheula-heula nawarkeun bantuan militer. Terus basa nagri urang can bisa ngamaksimalkeun SDA, kapan maranéhna mantuan. Tuh tinggali tambang emas beulah hilir di propinsi Papus kapan jadi salah sahiji penyumbang devisa panggedéna ka ieu nagri. Matak lamun aya nanaon mah nya ménta bantuan ka nagri nu dua éta wé.” Rajana nyarita mani perténtang.
“Tapi paduka, dugi ka danget ieu panyawatna téh tacan kapanggih ubarna. Teu ngaruh aya bantosan ti nagri deungeun gé,” tambah mentri kasehatan.
“Lain euweuh pangaruhna, tapi tacan aya. Atawa geus aya tapi urangna teu nyaho,” Rajana ngajawab.
Sagala dibahas dina éta rapat téh. Tapi masalah panyakit nu narajang éta nagri mah ngan dibahas saliwat. Haben wé ngabahas fasilitas éta gedung nu hayang ditambahan ku tempat ngeueum, jeung nu lianna.
Ari pangeusi éta nagri mah bingung nu aya. Mikiran kumaha kahareupna. Saha nu rék ngurus kebon jeung sawah cenah ari lain anakna engké. Kabingungna téh teu cacap sapoé dua poé. Malah mah nepi ka mangtaun-taun. Ari rajana mah riweuh wé ngurus gedung nu fasilitasna rék ditambahan, ngarah tumaninah mun nguruskeun rahayat cenah.
Jaba ti éta, beuki loba waé jalma ti nagri deungeun nu datang ka éta nagri. Utamana ti nagri Gogog jeung Bagong. Cenah mah hayang ngabantu ngabangun nagri siraru ngaliwatan pembangunan. Nya atuh maranéhna jadi investor di pausahaan-pausahaan nu aya di nagri siraru. Enya wé ayeuna mah jadi loba nu dibangun di éta nagri téh. Loba tambang nu tingjelegedeg di sabudeureun éta nagri. Tambang emas, berlian, minyak, jeung rea deui lamun ditulis di dieu matak méakkeun waktu.
“Kita sedang dalam perjalanan menuju negara berkembang. Dan sebentar lagi negara kita akan sama kedudukannya dengan negara-negara lain di muka bumi ini.” ceuk Raja nagri siraru dina acara milangkala éta nagri. Ari rahayat, angger bingung. Kadang sok siga nu teu paduli kana naon nu diomongkeun rajana mah.
Teu lila ti harita aya urang nagri Bagong anu miboga cara sangkan rahayat teu bingungeun deui lantaran teu boga anak. Nya atuh manéhna nyieun pabrik siraru. Rahayat teu kudu bingung deui lantaran bisa boga anak tapi teu ngaliwatan ngendog, tinggal meuli wé ka éta pabrik.
Wah ngadéngé béja kitu rahayat éta nagri bungah kacida. Bakal boga nu ngurus kebon jeung sawah saupama maranéhna diperih pati ku nu kawasa. Geunjleung deui wé éta nagri téh.
Teu cukup ku nu kitu, rahayat bingung deui lantaran harga siraru téh gening mani mahal. Atuh antukna mah sawah jeung kebon téh nungtut dijualan pikeun meuli siraru nu séjén, nepi ka béakna.
Ayeuna mah jadi loba pisan siraru di éta nagri téh. Tingseleber di jalan. Geus euweuh wé siraru nu siga baheula téh, nu alus budi jeung akur ka sasama téh. Basana ogé jadi ganti ayeuna mah jadi gogog jeung bagong.
Beuki lila, beuki loba siraru téh. Sakapeung nepi ka macét dijalan téh ku siraru. Siraru-siraruna jadi beuki silih singgeung. Émosian, teu sabaran. Ari raja masih kénéh riweuh jeung para mentrina nguruskeun gedung téa. Gedung nu agréng téh beuki agréng waé, ari di jalan siraru mah masih kénéh silih singgeung, sakapeung aya nu nepi ka garelutna. Aya nu tabrakan.
“Anjing! Nu bener atuh!” Ceuk salah sahiji siraru di jalan.
***
Kampus Bungur, 15 April 2013


text:
Palem Parajubaea torallyi (Palma Chico, Bolivian mountain coconut)
Parajubaea torallyi mangrupa palem anu kuat asalna ti Amérika Kidul. Tapi, palem kasebut arang dibudidaya ku para pekebun di luar habitat aslina, Bolivia, alatan bibitnya anu ukuranana badag (anu hartina waragad pengiriman barang anu luhur ogé).
Asalna ti Bolivia, pepelakan kasebut tumuwuh di lingkungan garing sarta berdebu, di lengkob Andean dina jangkungna 2700–3400 m di luhur permukaan sagara. Mangka éta, palem ieu mangrupa salah sahiji spésiés palem di dunya anu tumuwuh dina tempat pangluhurna. Suhu di jangkungna ieu arang ngahontal di luhur 20°C sarta cuaca beku dina jero peuting henteu arang lumangsung dina jangkungna ieu. Suhu mindeng murag nepi ka –7°C salila bulan-bulan usum tiis (Juli sarta Agustus) sarta curah hujan taunan ngan 550 mm.
Daya tahanana ka halodo, panas, tiis, beku, sarta kaayaan anu henteu someah sejenna, sarta pangabisana pikeun ngajaga penampilannya tetep endah, ngajadikeun palem legendaris ieu henteu ngan ngabogaan potensi badag minangka pepelakan hias, tapi ogé bisa jadi salah sahiji palem hias anu pang diteang pikeun wewengkon bersuhu panas sarta subtropis. Di wewengkon beku, pepelakan ieu merlukeun panangtayungan usum tiis atawa nundana di lingkungan anu terlindung ti beku. Dilaporkeun yen di Éropa suhu beku dimimitian –3 °C. Suhu terendah anu bisa ditempatan pepelakan ieu teh –8 °C. Pepelakan ieu menggugurkan daun-daunnya, tapi tetep tahan sarta sabot usum semi daun-daun anyar mecenghul.
Di Bolivia, palem ieu tumuwuh nepi ka ngabogaan luhur 14 m kalayan diameter batang 25–35 cm. Palem anu berumur 100 warsih atawa leuwih, tumuwuh nepi ka ngabogaan luhur 30 m kalayan diameter batang 50 cm. Pucuk anu alus ngabogaan kira-kira 20 daun sarta sawatara ngabogaan panjang nepi ka 5 m! Tapi pepelakan anu tumuwuh di luar Bolivia ukuranana leuwih leutik.
Aya dua populasi beda dina habitat pituin anu dibedakeun dumasar ukuran buah sarta dikelompokkan minangka dua variétas beda, anu berbuah leutik P. torallyi var. microcarpa sarta anu berbuah badag P. torallyi var. torallyi. Sanajan tampilannya henteu beda sacara signifikan, ukuran var. microcarpa leuwih leutik tapi pikeun adaptasi sarta kakuatan laer beda. Bibitnya ngabogaan reputasi goreng dina pengecambahan. Sanajan wayah pengecambahannya henteu menentu, tapi dina pamustunganana bibit baris bertunas kalayan gampang sabot ditempatkeun dina kaayaan anu kurang meujeuhna, kawas permukaan persemaian, dikeueum separo wayah sakuduna, atawa diingkeun lembap. Kalayan penanganan anu meujeuhna, dina iklim tiis nepi ka subtropis atawa bermatahari, semaian baris kalayan gancang ngembang luhur, ngabogaan batang kokoh, pucuk jiga bet badminton, daun berkulit. Daya tahanana ka lingkungan garing, panas, tiis, beku, sarta kaayaan henteu someah sejenna, sarta pangabisana miara tampilan anu alus, ngabalukarkeun palem legendaris ieu disebut-sebut henteu ngan ngabogaan potensi luhur minangka pepelakan hias, tapi ogé ogé jadi palem pang diteang pikeun wewengkon bertemperatur haneut atawa subtropis.
Parajubaea torallyi mangrupa pepelakan hias populer sarta mindeng ditanami di taman atawa sisi trotoar. Di Ekuador sarta Kolombia Kidul, Parajubaea cocoides mindeng ditanami dina jangkungna 2500 nepi ka 3000 meter – ieu mangrupa palem anu tumuwuh laun sarta kurang tahan ka cuaca beku. Ku alatan jiga kalayan Parajubaea torallyi sarta habitat aslina henteu dipikanyaho, mangka disebut minangka kultivar ti Parajubaea torallyi.
Spésiés pangleutikna palem ieu teh Parajubaea sunkha anu geus dipikawanoh dina warsih 1996. Palem kasebut ngan tumuwuh kalayan luhur 8 meter sarta mecenghul di lengkob Andean di wewengkon Vallegrande, di distrik Santa Cruz di Bolivia anu ngabogaan jangkungna 1700–2200 m. Palem kasebut geus salah teridentifikasi minangka Parajubaea torallyi nepi ka dipigawe ku manehna panalungtikan taksonomi anyar ku kituna dingaranan minangka Parajubaea sunkha.
Palem ti genus Parajubaea mangrupa palem anu gampang dibudidaya. Padika penanaman pangalusna nyaéta kalayan ngagunakeun siki. Tapi, Anjeun perlu pohara sabar alatan siki bertunas pohara laun sarta sacara henteu menentu di alam leupas, sarta merlukeun kira-kira hiji satengah warsih pikeun ngalakonanana. Sawatara siki mimitian berkecambah dina waktu hiji bulan, tapi sawatara sejenna merlukeun wayah hiji atawa komo dua warsih pikeun mimitian bertunas. Ku alatan palem kasebut mangrupa spésiés subtropis, leuwih alus nundana dina suhu pendek, alatan suhu luhur (henteu kawas perkara spésiés palem sejenna) anu meureun bisa mere pangaruh negatif ka proses pengecambahan. Suhu luhur nembongkeun periode garing anu henteu cocog pikeun pengecambahan.
Samemeh ditebar, siki kudu ditempatkeun dina cai kalayan suhu kira-kira 0 °C salila 5 nepi ka 7 poé. Siki ti variétas berbiji badag kudu ditunda dina cai salila kira-kira dua minggu. Cai kudu digantian saban poé.
Perendaman siki ka dina cai baris nutupan periode reureuh sarta muka usum hujan anu mangrupa usum pangcocogna pikeun pengecambahan. Periode kasebut nangtayungan siki ambeh henteu mimitian bertunas salila usum halodo di Bolivia (usum tiis lumangsung dina bulan Juni nepi ka Oktober).
Sanggeus dikeueum, siki kudu diawurkeun ka dina pot atawa kantung plastik – jaga ambeh ngan separo ti bibit anu katutup jeung taneuh sarta simpen dina suhu 10 nepi ka 20 °C.
Pangaruh anu positif ka pengecambahan nyaéta beda suhu antara beurang (luhur) sarta peuting (pendek). Sanggeus siki ditebar, ulah dibere cai loba teuing alatan loba teuing cai baris ngancurkeun pepelakan ngora. Beda utama antara budidaya Parajubaea sarta spésiés palem sejenna nyaéta kétahanan ka suhu leuwih pendek sarta kaperluan cai anu leuwih saeutik.
Sanggeus penebaran, siki kudu dipariksa saban tilu nepi ka opat minggu sarta siki anu bertunas kudu ditunda dina pot pangsoranganna. Sawatara penanam palem mere nasehat ngeunaan bibit anu henteu bertunas dina waktu genep bulan:
Ngandeg mere cai ka siki sarta ingkeun taneuh garing salila sawatara bulan. Keluarkan siki ti taneuh, létakkan balik ka dina cai salila kira-kira seminggi saterusna tebarkan deui.
Siki-siki ieu kudu mimitian bertunas dina waktu satengah warsih ka hareup. Lamun sawatara ti siki-siki kasebut henteu bertunas, ulangi prosesna mangka siki-siki anu cangkaruk baris bertunas sanggeus usum hujan saterusna.
Tingkat pengecambahan siki Parajubaea ampir 100%, Anjeun ngan perlu cukup bersabar, sarta ngantep siki-siki pangedulan kasebut di usum halodo!
Sabot Anjeun meunangkeun palem ngora, mangka palem kasebut baris awet, tapi tetep inget pikeun henteu merena loba teuing cai. Palem ngora leuwih cocog ka lingkungan tengahan (dina habitat aslina maranehanana tumuwuh di handapeun teduhnya palem dewasa), tapi pepelakan anu leuwih kolot merlukeun posisi anu kakeunaan panonpoé.
Genus Parajubaea nyaéta salah sahiji palem Amérika Kidul anu kaancam. Cukang lantaran utamana nyaéta perusakan habitat aslina, perluasan lahan tatanen, penebangan kai sarta perusakan ku sato ingon-ingon. Palem ieu mecenghul di wewengkon anu pohara leutik, ku kituna merlukeun perlakuan anu leuwih serius sarta kaancam punah. Ku alatan ukuran sikina anu badag, pangabisa sumebarnana ka wewengkon kakara ogé kawates. Sato pang penting mantuan sumebarna palem ieu ka wewengkon kakara nyaéta lebah spektakuler (Tremarctos ornatus), tapi sato ieu ogé kaancam alatan aktivitas manusa.
««« Artikel samemehna: Palem lingkungan es Rhapidophyllum hystrix (Palem jarum) Artikel saterusna: Mangga Indonesia »»»
Ngeunaan KPR
Bagilah pangalaman Anjeun ngeunaan menaman pepelakan. Tulis artikel tetang berkebun, pepelakan, melak pepelakan sarta séjén-séjén. Tuluy siarkan dina jurnal Botanix edisi basa Anjeun. Hubungi kami pikeun detil saterusna.
Kategori: Kabeh Hama Jukut Palem Pepelakan Eksotis Pepelakan cai Petunjuk cara melak pepelakan Suweng Tangkal jarum


text:
Alexander Fleming
Sir Alexander Fleming nyaéta jalma nu kasohor manggihan pénisilin (antibiotik pikeun ngalawan baktéri).[1] Lahir tanggal 6 Agustus 1881 di Lochfield Darvel Ayrshire Skotlandia.[2] Anak katilu ti opat sadudulur.[1]
Fleming sakola di Loudoun Moor School jeung Darvel School, tuluy salila dua taun sakola di Kilmarnock Academy.[1] Sanggeus gawé di kantor jasa salila opat taun, Fleming nu umurna 20 taun meunang warisan ti amangna.[1] Taun 1901 Alexander Fleming daptar ka Rumah Sakit St. Mary's, London.[2] Lima taun ti harita, Fleming asup ka departemen panalungtikan di St Mary salaku asistén bakteriologi Sir Almroth Wright.[2] Tuluy meunangkeun kualifikasi husus pikeun sakola deui dina taun 1906 kalawan pilihan jadi ahli bedah.[1] Taun 1928 Fleming nyokot tur nalungtik sampel jamur.[1] Sanggeus ditalungtik éta jamur téh asalna tina genus Penicillium.[1] Alatan éta obat nu diciptakeun ku Fleming disebut penicillin atawa pénisilin.[2] Fleming ogé nyindekkeun yén baktéri bisa ngamekarkeun résistansi jeung daya tahan kana pénisilin upama dosis pénisilin nu digunakeun minangka antibiotik saeutik tur dina waktu nu heureut.[1] Alatan pénisilin hésé dimekarkeun, Fleming peunggas harepan pikeun mekarkeunana.[1] Tuluy pénisilin dimekarkeun ku Howard Florey jeung Ernst Chain kalawan waragad ti pamaréntahan Amerika.[1]
Alexander Fleming meunang panglélér dina taun 1944.[2] Taun 1945 Fleming ogé dilélér Hadiah Nobél pikeun ubar-ubarna.[2] Alexander Fleming ngantunkeun dina tanggal 11 Maret 1955.[2] Dimakamkeun di Katedral St Paul.[2]


text:
Dina Lapak
Fiksimini Basa Sunda
“Aya cai aya lauk aya leutak aya belut” #fikmin
Dina Wanci Duha si uput ker ngelapan teras Masigit dihiji pasantren. Geus mang taun taun manehna masantren, gawena mun teu ngelapan teras Masigit, ngelapan bedug tepi kaherang.
Lain embung manehna ngaji, tapi da ajengan ngan ukur nitah manehna beberesih dipasantren hungkul.
Ayena ayena manehna wawanianan ngomong ka ajengan ye’n manehna Hayang ngaji. Ajeungan ngan ukur ngomong “yeuh ayenamah ieu ‘elmu jampe’ hikmah jang mane’h regepkeun. aya cai aya lauk, aya leutak aya belut, tah jeroan kumane’h naon maksud ‘eta”.
Siuput mikir ti isuk jedur tepi ka peuting jede’r. Jang neangan naon hartina jampe’ ‘eta.
Ai ajeungan ngan saukur ngaheureuykeun . Nu gelo ginding ge’ apaleun ye’n lauk dicai belut dileutak. Teuleuwih ti makna ‘eta. .
Teu kungsi lila biwir ajengan he’se’ ngomong, sukuna lumpuh teubisa leumpang. ceuk dokter mah setruk. . Mang puluh puluh ajeungan (boh dulurna, boh babaturan masantre’na ) datang jang ngadoakeun ‘eta ajeungan sangkan cager.
Kabehanana aweuh pangaruhna.
Kabeh mangpuluh ajeungan taluk, aya oge’ nu ngomong ‘etamah diteluh. .
Didinya keur mang puluh puluh ajengan istigosah dihareupeun ajeungan nu gering. .
Siuput cireumbay. Bari ngangkat leungeuna, ngadua sangkan cager, diharepen guruna. .teu kungsi lila ajeungana nu tadina gering, langsung nangtung terus nangkeup si uput bari ceurik sabari nanya “tadi maneh ngadua naon ?”
Siuput bari ingsreuk ingsreukan ngomong “aya cai aya lauk aya leutak aya belut”


text:
Dina Lapak
Fiksimini Basa Sunda
Fikmin # Nu Leungit Peutingan Ngajuru #
Usim muka panto. Hiuk angin nebak. Cempor kakalicesan. Brug panto nutup. Ikah ngagolér na babaléan. Nyanda kana anggel nu ditumpukeun. Katuhueunna, Imas anakna ngusapan beuteungna nu bureuyeung.
“Néng, hurungkeun deui cempor nu luhureun méja!”
Imas gura-giru nyeungeut deui cempor. Tengah imah mabra. Kacaangan dua cempor.
“Ma, geuning lila Bapa téh?”
“Pan jauh lembur indung beurangna. Kudu ngaraas wahangan.”
Jep, Imas jempé. Séor-séor sada angin ngoyagkeun dangdaunan. Cungungung ajag babaung tonggoheun lembur. Imas murungkut. Ngadeukeutan indungna nu teu eureun ngadu’a. Wanci geus liwat tengahan peuting.
Nincak wanci janari. Kurutak Usim datang. Ngiringkeun indung beurang.
“Néng, pareuman wéh cempor nu éta mah.” Usim nitah Imas. Cempor dipareuman. Cémpor nu hurung nyésa hiji. Reyem-reyem. Indung beurang nukangan cempor. Beungeutna teu sidik.
Teu sawatara lila goar sora orok. Ngajuru lungsur-langsar. Réngsé mandian jeung ngabedong orok. Indung beurang teu kecét-kecét.
Lol, Usim ti lawang panto.
“Nyi, akang rék nganteurkeun paraji.”
Jrut, Usim turun ti imah. Ngiringkeun indung beurang.
“Ma, geuning indung beurang téh ramona laléncop. Ngora kénéh kituh?” Imas haharéwosan ka indungna.
Ikah ngahuleng. Ras ka anakna indung beurang nu anyar ngaranda.
Ikah nginghak kasubuhnakeun. Usim teu embol-embol.


text:
Laporan Amin R Iskandar
Medal dina Majalah Cupumanik Edisi No. 92 Taun VIII No. 8 Maret 2011
DI Kampung Naga, rupa-rupa ubar kampung geus langka. Urang dinya kiwari geus wanoh jeung ubar warung. Sakalieun karasa rieut, batuk, méncrét, nyeri awak, jeung nyeri panon téh gancang nyiar ka warung baé. Ubarna tangtu sadia.
Warungna gé teu jauh. Geus aya di jero kampung. Dina euweuhna gé, bisa nyiar ka warung di luar kampung. Malah indit ka kota gé geus biasa.
Najan geus kaasup langka, sakapeung sok rajeun aya nu maké kénéh ubar kampung téh. Alesanna keur ngirit waragad. “Komo pami nuju teu gaduh artos pisan mah, nya, nganggo landong kampung baé,” cék Ma Tisah.
Ma Tisah téh hiji-hijina paraji di Kampung Naga. Umurna geus 64 taun. Imahna asup ka wewengkon kalér. Béh kaléreun balé nyungcung. Kahalangan ku saimah ti buruan nu rada lega.
Ngaran Ma Tisah Kawentar nepi ka jauhna luareun Kampung Naga. Sok rajeun ditéang mun aya nu rék ngalahirkeun ti luar kampung gé.
Cék Ma Tisah, ubar kampung gé sarua aya aturanana. Ubar keur budak tangtu béda jeung ubar keur kolot. Ilaharna ubar warung, aya dosis keur budak aya ogé dosis keur kolot. Upamana mun budak katarajang kasakit panas. Gancang ngarieus béas jeung cikur. Balurkeun kana anggahota awak sakujurna. Ti mimiti sirah nepikeun kana dampal suku. Terus, embun-embunana taplokan saeutik. Sok wé budak mah sina saré.
Keur nu déwasa mah béda deui cénah. Leuwih réa piubareunana. Salasahijina dimandian ku cai leuhang. Cai leuhang téh daun jambu, daun nangka walanda, daun jeruk nipis, tangkal panglay, katut daun seureuh nu digodog dina hiji wadah. Geus asak dipaké mandi ku nu gering panas.
Mun kasakit batuk narajang budak. Piobateunana téh cukup ku ngarieus karuk dicampuran apu seupah saeutik. Balurkeun kana kulit tikorona. Lain deui mun éta kasakit tumiba ka nu geus sawawa. Piubareunana téh ku ciduh bari, cénah. “Pami gugah kulem téh ulah langsung kukumur. Nyiduh heula kana dampal panangan. Teras usapkeun kana kulit beuheung. Omat, ngalandongan gé ulah sagawayah. Hartosna kedah sing saé ngabalurna,” cék Ma Tisah bari pepeta. “Mung wayahna, sok bau tujuh rupa ciduh bari mah.”
Ngan, éta ciduh téh lain sambarang ciduh. Lantaran dina waktu dahar soré, rék jam sabaraha waé daharna, kudu nyampuran sangu ku uyah nu geus meunang ngajampéan Ma Tisah. Teu kudu loba, dalah sacomot leutik gé geus cukup.
Ngan kasakit méncrét nu minangka sarua ubarna téh. Boh keur budak boh keur kolot ubarna ku hulu konéng dicampuran ku mamanilan. Dirieus, dicampurkeun. “Naplokeunana mah dina parinikan nu gering,” cék Ma Tisah.
Nya kitu téa, numutkeun Ma Tisah, ubar kampung mah dianggap ridu, barangga, malah sakapeung mah sok diaangga jorok. “Kantenan pami bahan pilandongeunana kaleresan teu nyampak mah, atuh kedah néang heula ke leuweung,” cék Ma Tisah. Matak pantes meureun réa nu leuwih milih ubar warung, da leuwih babari.
Kari dina perkara miara orok, adat Kampung Naga nu sok dimumulé téh. Ieu gé teu sagemblengna kétang. Sabab kaayeunakeun mah nalika lahir téh sok dirawatan ku bidan. Ngahaja diondang ka éta kampung.
Malah dina mangsa di kandung kénéh kaséhatan budak geus diperhatikeun. Contona nalika kandungan nincak umur tujuh bulan, sok diayakeun sukuran. Minangka bubuka, peutingna sok ngaraji Qur’an. Nu ngajina tujuhan. Bari nyanghareupan kembang tujuh rupa, belut hiji, katut lauk emas sagedé curuk hiji. Belut jeung lauk disawadahkeun kalayan misah jeung wadah kembang. “Nganggé belut téh sangkan jabang bayi lahirna ngageleser kawas belut. Jadi séhat kanggé putrana, séhat ogé kanggé ibuna,” cék Ma Tisah.
Isukna. Kira wanci pasusubuh. Indung budak dimandian ku paraji. Caina maké cai kembang tujuh rupa, nu peutingna disanghareupan bari ngaji. Nalika mandi mah kembang tujuh rupa téh dihijikeun jeung belut katut lauk emasna. Nu kakandungan nyanghareup ka wétan. Nandakeun yén poé dimimitian di belah wétan. Tempat panon poé bijil isuk-isuk.
Tujuh kembang téh teu kudu angger unggal sukuran. Naon waé nu kapanggih. Kembang téh ayana di leuweung boh kaléreun boh kuloneun kampung. Ngalana sok ngadadak. Kira sapoéeun deui kana wanci sukuran. Nu diiwalkeun téh kembang babadotan jeung kembang jarong. Sabab kembang éta mah mérang. Jadi, sok hariwang bisi indung budak ararateul.
Miara orok diteruskeun dina mangsa lahir. Kiwari, nu mantuan ngalahirkeun téh geus teu langsung ku paraji, tapi ku bidan. Sanggeus lahir, orok diserahkeun ka paraji. Orok ditémaan kana ayakan kalayan ditilaman ku baju katut calana bapana.
Éta orok nu dina ayakan téh diparancahan. Marancahanna gampang-gampang susah cénah. Disebut gampang téh da saukur ngurilingan sapu paré gedé nu diduruk di hareupeun imah. Nu ngurilinganna, paraji jeung bapa budak. Paraji nanggeuy budak. Bapana ngagigiwing kalapa asak. Tilu kuriling mun budakna lalaki, opat kuriling mun budakna awéwé. Geus ngurilingan seuneu, bapana terus nalikeun kalapa asak kana tutunggul imah, bari mapatkeun kalimah nu geus matuh.
Minangka panutup upacara, budak téh terus di bawa ka imah. Paraji gancang néangan panon saré. Panon saré téh panon awi nu dipaké keur gagampar imah. Sirah budak téh diteundeun deukeuteun panon saré. Grug baé éta panon saré diteunggeul ku paraji. Kitu téh sapoé lebah sirah, saminggu lebah leungeun, sabulan lebah suku, tur sawindu lebah sirah deui.
Disebut hésé, sabab teu sakabéh jalma bisa migawéna. Ngan nu kasebut paraji wungkul nu bisaeun téh. Lantaran aya kalimah husus nu kudu dipapatkeun nalika ngurilingan éta seuneu. Tujuanna mah sangkan budak panjang umur, jagjag, séhat, tur jauh tina rupa-rupa balai.
Keur Ma Tisah mah kalimah-kalimahna téh minangka warisan ti karuhunna. Hanjakalna, Ma Tisah nu geus kolot téh bangun hésé nurunkeun élmuna. Lain lantaran teu boga turunan. Tapi anak-anakna ngarasa teu saranggupeun neruskeun indungna. Majar téh capé cénah.


text:
Sabada pangsiun Suyatna hayang ngalanglangan asrama tempat baheula manéhna matuh ampir genep taun basa keur jadi mahasiswa. Wangunanana tacan dirobah. Kamar-kamarna masih cara baheula, bubuhan jieunan jaman normal, sagala rupana weweg. Kaina ogé kabéh tina jati.
Barang nepi ka kamar urut manéhna baheula, manéhna keketrok. Sabada sawatara lila ngadagoan, ahirna aya mahasiswa anu kaluar.
“Kénging upami lebet ningalian kaayaan ieu kamar?” ceuk Suyatna. “Baheula leuwih ti satengah abad ka tukang, Bapa nyicingan kamar ieu. Panasaran hoyong mulangkeun panineungan.”
Henteu ngadagoan diidinan, blus Suyatna asup. Tuluy niténan kaayaan kamarna. “Masih angger nu baheula. Méjana angger, lomarina angger ….” tuluy manéhna mukakeun panto wc. Aya mahasiswi satengah taranjang. Gancang ku manéhna ditutupkeun deui. Si mahasiswa nu nyicingan kamar éta jiga samar polah, tuluy méré katerangan:
“Éta téh pun adi ….,” pokna.
“Carita kitu ogé angger sarua jeung baheula,” walon Suyatna.
Masih Angger Kénéh
Sabada pangsiun Suyatna hayang ngalanglangan asrama tempat baheula manéhna matuh ampir genep taun basa keur jadi mahasiswa. Wangunanana tacan dirobah. Kamar-kamarna masih cara baheula, bubuhan jieunan jaman normal, sagala rupana weweg. Kaina ogé kabéh tina jati.
One Response to Masih Angger Kénéh
-
admin bade tumaros mana sambungan misteri cipeuting? biasana unggal dinten terbitna


text:
Rek sipit rek bolotot, rek hideung rek bodas, rek beunghar rek saayana, angger weh getihna mah beureum. Tong ngarasa leuwih ti batur. #KAW
Mugia dulur urang nu aya di sekitar jalur Gaza dipasihan kasalametan sareng kekuatan. Amin. #PrayForGaza #KAW
Hirup mah kudu loba seuri aisia, meh katingalina teh ciga nu keur senang. Padahal mah hate pabalatak! :)) #KAW
Rek hideung rek bodas, rek sipit rek bolotot, rek beunghar rek saayana, angger weh getihna mah beureum. Tong ngarasa leuwih ti batur. #KAW
Teu kudu sieun hirup teu boga kabogoh mah, nu kudu disieunkeun mah mun hirup teu boga babaturan. Komo teu boga duit mah, ripuh. #KAW


text:
Teater Abad Pertengahan
Sanggeus kakawasaan Roma runtag, bantuan pamaréntah ogé teu katémbong deui.[1] Rombongan sandiwara keliling nu mintonkeun mime jeung para troubadour hirup nepi ka abad pertengahan Eropa.[1]
Naskah-naskah Terence, Plautus, jeung Seneca ogé diteundeun ku para paderi pikeun ditalungtik tur dianalisis gaya nulisna minangka modél gaya basa Latin.[1] Drama abad pertengahan mekar antara taun 900-1500.[1] Ieu drama leungit dina taun 1600-an nalika jaman reformasi, iwal ti di Spanyol.[1]
Wangun Drama[édit | édit sumber]
Drama Liturgi[édit | édit sumber]
Ieu drama mimiti mekar taun 900-an minangka bagéan tina upacara misa.[2] Dina éta upacara dipintonkeun drama péndék dina basa Latin.[2] Caritana biasana museur dina carita-carita agamawi nu dicokot tina Bible.[2] Ieu drama dilakukeun di jero garéja nalika upacara misa.[2] Taun 1200-an, ieu drama mimiti dibawa kaluar garéja.[2]
Cycle[édit | édit sumber]
Dina dasarna cycle masih aya dina tataran religious, ngan geus diseselan ku unsur bodor.[2] Pintonan cycle dipintonkeun dina karéta kuda.[2] Di sawatara dayeuh di Eropa, ieu pintonan dipintonkeun dina panggung nu panjang nu disebut Mansion.[2] Miracle Ieu drama nyaritakeun ngeunaan jalma-jalma suci (santo-santo).[2] Pintonanana biasana dilakukeun di jalan-jalan jeung di lapang.[2] Drama Moral Ieu drama leuwih museur kana téma kahadéan, nu beunghar jeung nu sangsara, élmu pangaweruh, nu pinter jeung nu bodo, jeung sajabana.[3] Tujuanana nyaéta némbongkeun ayana hiji hal nu patukangtonggong dina ieu kahirupan.[3] Biasana sipat ieu drama henteu dramatis.[3] Dina drama ieu biasana aya badut minangka unsur bodorna.[3] Ieu drama ogé nu loba mangaruhan William Shakespeare dina jaman Renaissance.[3] Farce Sipatna sékulér mekar di saluareun geréja. Sipatna komikal sarta dumasar kana carita-carita masarakatna.[4]
Referensi[édit | édit sumber]
- ↑ a b c d e Sumardjo,Jakob.1986.Ikhtisar Sejarah Teater Barat.Bandung:Angkasa Kaca 20 (id)
- ↑ a b c d e f g h i j Sumardjo, Jakob.1986.Ikhtisar Sejarah Teater Barat.Bandung:Angkasa Kaca 21 (id)
- ↑ a b c d e Sumardjo, Jakob.1986.Ikhtisar Sejarah Teater Barat.Bandung:Angkasa Kaca 23 (id)
- ↑ Sumardjo, Jakob.1986.Ikhtisar Sejarah Teater Barat.Bandung:Angkasa Kaca 24 (id)


text:
Fiat G.18V (V.01) FSX
klik di dieu pikeun vérsi cocog FS2004
Nu Fiat G.18 ieu hiji airliner Italia dimekarkeun dina pertengahan 1930s. Bewara ka fans model heubeul saméméh perang, hiji kahormatan jeung kabina virtual geulis (no panel 2D) ngadalikeun sagalana ti VC. Ngawengku 3 textures (ALIPre-Perang / NCALI / Regia Aeronautica). Basajan jeung lengkep a pelesir nyata.
Nu Fiat G.18 ieu hiji airliner Italia dimekarkeun dina pertengahan 1930s. Bewara ka fans model heubeul saméméh perang, hiji kahormatan jeung kabina virtual geulis (no panel 2D) ngadalikeun sagalana ti VC. Ngawengku 3 textures (ALIPre-Perang / NCALI / Regia Aeronautica). Basajan jeung lengkep a pelesir nyata.
Fiat G.18V (V.01) FSX download


text:
Dasarmah warga keur ting kkoceak nyah ja water ku dampak usum hujan jiga kiwari, iyeu ditambahan deui ku ayan pesan berantai mun ceuk bahasa alay namah BC alias broadcast tea geun…..anu eusi na ngahimbau yen tanggul ciliwung kapaksa dibuka, sabab geus teu kuateun nampung aliran cai ti daerah lain….narima pesen samodel kitu atu warga anu imahn deket ka aliran ciliwung bat beut ngarungsi ka tempat anu dianggap aman, ahirna warga kapikiran ngarungsi ka jalan tol nu deket dinya atuh kiwari jalan tol tangeran-merak ponuh ku tenda2 pangungsi….etamah mirip jiga keur jamboree beh…. bedana ngan eweuh api unggun doang… hahahahaa…..ironis deui eta pesen berantai tea ngatas namakeun wakil gubernur banten rano karno…Hmmmm…atu pantesan batur……
Saha sih eta nyah nu ngoirim BC na….sok iseng bae nyaaah…teu nyaho kitu banten keur lalanjung….hahahaaaaa…
Topics: BETEUNG (BERITA TENGARADIG)